Nak Anak Putih, Kahwin Dengan Orang Putih!

“Jangan makan banyak sangat kicap tu. Nanti anak jadi gelap. Ibu nak anak putih!”
Lagi-lagi kicap yang disalahkan. Mentang-mentanglah warna kicap tu hitam.
Masyarakat kita memang obses betul dengan anak yang berkulit putih ni. Kalau ada 4 anak, nak empat-empat tu putih. Tak nak ada yang gelap ke, sawo matang ke, kuning langsat ke. Nak putih juga. Awat yang degil sangat nak anak putih ni? Cantik sangat ke?
Sampaikan ada yang Mama Siti tengok telan berbotol-botol pil nak putihkan kulit anak kononnya. Astaghfirullah, orang makan minyak ikan, asid folik, baik untuk tumbesaran anak. Ni pergi telan pil pemutih pulak. Jangan nak obses sangat mama oii… Dr. Amalina pun dah tegur ni.

Dr Amalina telah memberi respon kepada mereka yang terlalu obses untuk anak berkulit putih.
Ha, Dr. Amalina ada sebut pasal genetik. Kalau mama nak tahu, warna kulit bayi bergantung pada faktor genetik dan bukannya pemakanan. Ia juga takkan menentukan peribadi anak-anak.
Air Soya Buatkan Anak Putih
Lepas tu ada pula mak cik-mak cik bawang yang cakap, air kacang soya yang putih ni boleh buat anak jadi putih kalau selalu minum ketika mengandung.
Minum air soya merupakan salah satu tips orang terdahulu yang dikatakan boleh mengelakkan anak mendapat kulit yang gelap.
IRONINYA, KEDUA-DUA BAHAN TERSEBUT IAITU KICAP DAN AIR KACANG SOYA INI BERASAL DARIPADA TUMBUHAN YANG SAMA IAITU SOYA.
Persoalannya disini, betul ke kalau makan atau minum bahan yang mempunyai warna gelap dan putih tu akan mempengaruhi warna kulit kanak-kanak?
Okay, jom Mama Siti kongsikan beberapa fakta daripada  The Diagnosa :
1. Warna Makanan Tak Mempengaruhi Warna Kulit Bayi
Ini kerana sistem penghadaman di dalam badan tak bersambung dengan rahim. Makanan yang dimakan akan dicernakan di dalam sistem penghadaman dan diserap ke dalam badan.
Molekul yang sudah tercerna inilah yang akan diberikan kepada bayi melalui uri (placenta). Penggunaan molekul tersebut takkan mempengaruhi warna kulit
2. Kulit Gelap Akibat Sel Melanocytes
Warna kulit yang gelap adalah disebabkan kehadiran kompaun melanin yang terhasil daripada sel melanocytes. Ada sesetengah orang yang mempunyai masalah dalam penghasilan kompoun ini dan kulit mereka akan kelihatan sangat putih. Bukan setakat itu, rambut dan kening mereka juga akan kelihatan putih disebabkan kompaun melanin juga banyak pada tempat tersebut. Mereka yang ada masalah ini dikatakan mempunyai penyakit ‘Albino’.
3. Kuantiti kompaun melanin adalah berbeza
Kuantiti kompaun melanin yang dihasilkan inilah yang akan menentukan kecerahan dan gelapnya kulit seseorang. Dan perkara ini bergantung kepada GENETIK!
Sebagai tambahan, warna kulit diperturunkan kepada anak kita melalui ‘polygenic inheritence’. Bermaksud ada beberapa ‘gene’ pada baka kita yang terlibat dalam warna kulit. Berlainan pula bagi jenis darah. Ia hanya melibatkan sepasang ‘gene’. Iaitu satu daripada ayah dan satu lagi daripada ibu.
Warna Kulit Bergantung Kepada GENETIK
Pigmen kulit yang berbeza menyebabkan warna kulit anak berbeza.
Contohnya:
A mewakili gene yang akan menyebabkan kulit GELAPa mewakili gene yang akan menyebabkan kulit CERAH
Seorang rakyat Afrika mempunyai kulit warna yang sangat gelap:Kita anggap semuanya genenya adalah mewakili gelap iaitu AA AA AA
Saya tulis AA tu secara berpasangan disebabkan satu gene daripada ayah dan satu lagi gene daripada ibu.Ada 3 pasangan disebabkan ‘polygenic inheritence’ seperti yang saya terangkan di atas.
Dia kahwin dgn perempuan Eropah yg sangat cerah:Kita anggap semuanya gene warna kulitnya mewakili yg cerah sahaja: aa aa aa
Anak yang dilahirkan nanti akan mempunyai warna kulit di antara cerah dan gelap. Maksudnya tak ada yang terlampau cerah ataupun gelap sebab genetik anaknya telah bercampur iaitu: Aa Aa Aa
Sebab tu lah, penyelesaian sebenar untuk dapatkan anak yang putih adalah berkahwin dengan orang yang mempunyai kulit putih.
 Sumber: Dr Amalina & The Diagnosa
BACA JUGA JANGAN MAKAN BANYAK KICAP, NANTI ANAK JADI GELAP!
Pesan Mama Siti:
Bak kata cerita Tamil Sivaji: The Boss, kulit putih ni cepat kotor. Jadi kenapa nak obses sangat dapatkan anak kulit putih. Cerah ke gelap ke sawo matang, kuning langsang, itukan anak mama? Bersyukur. Orang lain susah betul nak dapat anak. Bila dah dapat, kita minta macam-macam pula. Tak eloklah macam tu.


Keropok Beras Bayi DIY- Pakai 2 Bahan Saja!

Bila bayi dah tumbuh gigi, segala jenis makanan dia nak cuba. Muruku, biskut, kek,keropok. Keropok pula ada bermacam jenis, keropok beras, keropok ikan, udang semua nak letak dalam mulut. Nak test power lah katakan… Tapi mana boleh bagi semua snek tu, ada garam dan gula. Setengah tu siap ada ekstra MSG lagi.
Mama ingat tak yang mama tak boleh bagi anak mama sebarang makanan yang mengandungi gula atau garam sebelum usia si manja mencecah 2 tahun? Hmm, kalau macam tu nak bagi apa. Kesian pula tengok mata dia yang comel tu.
Apa kata mama cuba resepi keropok beras daripada Puan Farah Ain A Darwish ni. Mudah, cepat dan yang paling penting tak ada gula dan garam pun!
Resepi Keropok Beras Homemade Untuk Bayi
Hari ni saya saja nak cuba buat keropok beras untuk baby.
Kalau nak ikutkan, sebenarnya boleh juga guna laksa beras atau rice paper untuk Vietnam rolls tu (ada kandungan garam).Sama saja konsep dan rasanya.
Tapi saya memang suka DIY dan bagi yang nak cuba buat sendiri boleh ikut cara ini.
Bahan-Bahan
Satu cawan nasi (saya guna cup sukatan)Sedikit airBahan perasa jika suka: serbuk bilis, serbuk bawang putih
Cara-Cara
Berikut adalah cara buat keropok beras baby satu persatu.
1. Kisar
Mula-mula kisarkan semua bahan sampai halus menggunakan blender.

Kisar nasi yang direndam sehingga hancur.
 2. Buat Lapisan Nipis
Kemudian, sapu rata nipis-nipis bahan tadi di atas silicone baking mat atau baking paper.
Sapu rata lapisan nipis puri beras supaya senang untuk dimakan.
3. Panaskan Hingga Kering
Panaskan dalam oven dengan suhu paling rendah iaitu sekitar 80°C-100°C selama lebih kurang sejam.
Ingat, kena selalu check tau. Jangan bagi dia hangus.
Selain guna oven, boleh jemur dekat panas atau guna dehydrater juga.
 Biasanya, puri beras akan lebih cepat kering di bahagian tepi berbanding bahagian tengah dulang.
4. Goreng
Bila tekstur lapisan tadi dah kering macam kertas, kopek dari baking paper.
Boleh pecah-pecahkan dan kemudian goreng dalam minyak panas.
Cara saya buat, panaskan minyak dan buka api kecil. Guna penyepit celup dalam minyak. Sekejap saja sampai dia kembang, terus angkat.
Saya goreng sekeping demi sekeping sebab dia cepat hangus.
Siap!
Beginilah hasilnya.
Pastikan minyak panas sebelum menggoreng.
Puas Hati Buat Sendiri
Memang puas hati buat sendiri walaupun kejadian tak seberapa dan kena tunggu lama.
Walaupun cuma dapat sebalang kecil, kita tak risau nak bagi makan dekat anak kecil kan?
Kalau berminat, ibu-ibu bolehlah cuba resepi keropok beras baby ni di rumah.
Baby mesti suka!
Sumber:  Farah Ain A Darwish via Happy Baby Foods Malaysia
BACA JUGA RESEPI CUPCAKE TANPA GULA UNTUK SI MANJA
Pesan Mama Siti:
Senangkan? Pakai 2 bahan utama ni saja. Air dan beras. Yang nak tambah segala serbuk perasa tu, pastikan si manja mama dah berusia 2 tahun ke atas ye! Ingat, kita nak perkenalkan tekstur makanan yang berbeza kepada anak kita, bukan nak bagi dia makan sedap saja.


Bersih Sangat Pun Tak Bagus Mama!

Kan mama dah kata tak boleh main kat luar, TAK BERSIH! KOTOR! Kalau anak mama ni sakit macam mana?
Uish, garang betul mama ni. Habis kalau anak mama tak boleh main kat luar, dia nak buat apa saja kat dalam rumah. Kalau hari-hari mengadap mainan yang sama pun boring juga mama ooi…

Anak kecil yang tak terdedah kepada aktiviti luar akan menjadi lebih lemah dari segi emosi dan fizikal.
Hujan-hujan ni kalau main lumpur, lompat-lompat atas lecak tu, fuuhh… Best tu! Kalau mama kata kotor, Mama Siti pula kata, “Eh, okay je…”. Ha, kenapa pula macam tu? Sebab anak-anak yang bersih sangat ni mudah dijangkiti penyakit.
Ada ke pula macam tu Mama Siti ni… Tak percaya? Jom baca selanjutnya.
5 Sebab Pentingnya Dedahkan Anak Kepada ‘Kuman’ & ‘Bakteria’
1. Menstimulasikan Sistem Imun
Mama tahu tak, persekitaran yang terlalu bersih dan steril boleh membuatkan anak-anak kita lebih terdedah kepada penyakit.
Aik? Macam tu pula. Bersih la bagus! Ha, termenung sekejap mama kan? Memang pelik tapi inilah fakta yang dirungkaikan oleh beberapa kajian sains.
Menurut Prof Gilbert, penulis buku ‘Dirt is Good: The Advantage of Germs for Your Child’s Developing Immune System’, tak semua kuman tu jahat.
Konsep kita pula, kuman ni memang tak bagus. Boleh mendatangkan penyakit. Hakikatnya, sebahagian besar kuman ini sebenarnya akan menstimulasikan sistem imun dan menjadikan kanak-kanak lebih kuat.
2. Mengurangkan Risiko Alergi
Siapa kat sini yang memang alergik dengan anak main lumpur, pegang kucing liar? Katanya tak bersih, nanti gatal-gatal dan sebagainya.
Ironinya, tindakan ni lah membuatkan sistem imun kanak-kanak menjadi lemah, sensitif dan mudah dapat alergi.
Pendedahan sejak awal haiwan peliharaan kepada kanak-kanak akan membantu meningkatkan daya ketahanan terhadap alergi dan mengurangkan risiko asma.
Menurut sebuah artikel dalam Hello Doctor, para pengkaji percaya bahawa kebanyakan alergi ini boleh dikurangkan dengan membiarkan anak-anak bermain dan didedahkan dengan ‘kotoran’.
Sebuah kajian pada tahun 2011 mendapati penggunaan triclosan (iaitu bahan aktif dalam sabun antibakteria) mempunyai kesan negatif terhadap sistem imun. Mereka yang selalu terdedah kepada triclosan ini didapati menunjukkan kadar alergi dan demam yang lebih kerap.
Jadi, mama tak payah nak alergik sangat. Bagi saja mereka bermain di luar!
3. Mencetus Tindak Balas Pada Sistem Imun
Menurut pakar, pendedahan kepada parasit, bakteria dan kuman dapat membantu membina ketahanan sistem imun kanak-kanak.
Sebab sistem imun kanak-kanak perlu belajar untuk merespon terhadap mikrob apabila terdedah kepada persekitaran tersebut.
4. Mengurangkan Risiko Asthma
Mengikut kajian yang pernah diterbitkan menerusi TIME Magazine, saintis percaya bahawa pendedahan kepada mikrob akan mematangkan sistem imun mereka lebih awal berbanding anak-anak normal, sekaligus mengurangkan risiko asthma dan alahan (alergi).
Aktiviti fizikal adalah baik untuk mengurangkan risiko asma terhadap kanak-kanak.
Kurangkan penggunaan penyembur antibakteria di rumah secara kerap sebab kajian menunjukkan yang ia akan meningkatkan kebarangkalian anak mendapat asma.
Tak percaya? Kalau mama nak tahu, kanak-kanak yang tinggal di dalam rumah yang mempunyai haiwan peliharaan adalah yang paling kurang mendapatkan rawatan respiratori di klinik.
5. Banyak Yang Dapat Anak Belajar Di Luar
Kalau dulu boleh lah nak mandi sungai, main tarik upih, masak-masak pakai pasir. Tak ada siapa yang halang. Tapi zaman sekarang ni dah makin ‘rare’ sangat nak tengok anak-anak main kat luar. Faktor rumah di kawasan bandar itu satu, tapi faktor yang paling utama ialah MAK BAPAK TAK KASI!
Aktiviti luar ni bukan saja dapat tingkatkan kecergasan fizikal anak-anak, tapi ia juga penting untuk kecerdasan mental mereka.
Layankan sajalah sifat ingin tahu mereka. Mereka pun dapat belajar menghayati serta menghargai keunikan alam semulajadi kalau main kat luar kan? Tak adalah terperuk di rumah saja.
Rugi sangat kalau anak-anak kita tak didedahkan dengan alam semulajadi ciptaan Allah ni. Barang ‘free’ tapi orang tak pandang dan sering dipandang rendah nilainya oleh masyarakat zaman sekarang. Masa kecil inilah mama kena ajar dia.
Kebersihan itu Penting, Tapi Janganlah Sampai ‘Paranoid’
Mama Siti kata biarkan anak lepas bebas di luar. Maksudnya, ibu ayah boleh ‘lepas tangan’ saja lah tentang kebersihan anak?
Benarkan anak bermain di luar kerana ia dapat merangsang perkembangan saraf motorik.
Ke situ pula ceritanya. MESTILAH TIDAK. Mama dan papa perlu faham bahawa anak-anak perlu diberi pendedahan kepada alam semulajadi dan persekitaran yang normal.
Kalau anak sentuh tahi kucing dan masukkan tangannya ke dalam mulut, itu mestilah perlu dilarang. Kotor tetap kotor dan ibu bapa perlu tahu membezakannya.
Tak perlu takut atau paranoid kalau anak main kotor sebab semua ini ada kebaikannya buat anak-anak kita. Lepas main nanti, kan boleh basuh baju tu. Anak mama pun boleh mandi.
Jadi, mama dan papa kenalah banyakkan aktiviti luar dengan anak lepas ni. Kalau dia minta nak main kat luar, berikan. Mama pun dah belajar tak semua kuman itu jahat!
Sumber: Sirap Limau
BACA JUGA LUANGKAN MASA BERSAMA KELUARGA DAPAT MENYIHATKAN FIZIKAL DAN MENTAL
Pesan Mama Siti:
Rugi tak bagi anak-anak main kat luar ni. Bagilah mereka peluang untuk explore dunia luar. Mana tahu dia jumpa hobi baru atau bakat yang terpendam dalam diri dia, tak gitu? Kita sebagai ibu bapa jangan takut sangat bab kotoran ni. Bantu anak-anak untuk membesar. Lagipun, kotoran ni boleh cuci tau!


Kenapa Detail Scan Baby Lebih Penting Daripada Scan 3D, 4D, & 5D?

Mama yang tengah mengandung, please take note! Perasaan teruja apabila bakal menimang cahaya mata memang tidak dapat digambarkan. Malah, ia merupakan satu perasaan yang tidak dapat dijelaskan dengan perkataan; satu perasaan yang membuatkan semua Mama begitu bahagia. Tapi, dalam Mama sedang excited menantikan cahaya mata tu, jangan lupa untuk set tarikh temu janji dengan doktor untuk lakukan detail scan baby. Eh, apa itu detail scan baby? Penting ke detail scan ni?
Sebenarnya banyak perkara yang perlu diketahui oleh wanita mengandung. Contohnya, antara sebab kenapa detail scan baby lebih penting dari scan 3D4D5D.

Secara ringkasnya, Detail Scan baby ini amat penting kerana ianya dapat membantu ibubapa serta doktor mengesan proses pertumbuhan bayi dalam kandungan sekiranya mempunyai sebarang kecacatan.
Apa itu Detail Scan Baby?
Detail Scan baby merupakan 2D black and white ultrasound scan untuk melihat anggota-anggota badan janin; seperti otak, jantung, buah pinggang, perut dan lain-lain.
1. Fetal Brain
Fetal brain (kepala baby) pula dimana kita boleh tengok banyak benda. Otak belakang (cerebellum), cecair dalam otak (lateral ventricles, cm), tissue otak (choroid plexus), saiz kepala dan banyak lagi. Nak kena pastikan saiz okay dan tak ada benda asing disitu. Contoh benda asing yg dimaksudkan ialah cyst. Kalau ada cyst dekat choroid plexus, itu boleh menunjukkan janin kita mungkin ada masalah ‘trisomy 18’ atau ‘Edward Syndrome’.
Antara cyst yang sering terjadi kepada janin ialah,  Choroid Plexus Cyst: Ada seorang patient ni baby dia ada Cyst ni. Tapi dia buat endah tak endah je. Baru 11 hari lahir, bayi dia meninggal akibat positif ‘Edward Syndrome’. Doktor pun tidak dapat lakukan apa lagi, lalu terpaksa menghentikan bantuan pernafasan bayi tersebut.
2. Jantung
Selain fetal brain, jantung juga penting dan ada banyak benda yang perlu diperiksa – dinding jantung, salur darah belah kanan dan kiri, empat bilik jantung dan tiga view salur darah.
Biasanya kita takut kalau ada Intracardiac Foci. Jika janin tersebut disahkan mengalami ‘Intracardiac Foci’, bayi anda berkemungkinan mempunyai ‘abnormality’. Kalau ada satu je, maksudnya okay lagi. Tetapi jika ada dua, risiko itu semakin tinggi. Bila dah berlaku begini, doktor biasanya akan periksa organ bayi yang lain, untuk lihat samada normal atau tidak.
Intracardiac Foci ini dipanggil ‘soft marker’ untuk mengenalpasti keadaan janin – normal atau tidak. Contoh ‘soft marker’ lain ialah baby genggam tangan tanpa lepas (clench fist), echogenic bowel, choroid plexus cyst, thickening of nuchal fold, dan sandal gap kaki.
3. Tangan & mulut bayi, air ketuban ibu & kedudukan uri dalam rahim ibu.
Tadi bahagian jantung. Selain itu, Detail Scan jugak penting nak tgk janin punya tangan cukup ke tak, mulut tu ade sumbing ke tak, air ketuban cukup ke tak, kedudukan uri okay ke tak.
Untuk air ketuban, kalau sikit kita panggi Oligohydramnios and kalau banyak kita panggil Polihydramnios. Kenapa sikit? Biasa ada masalah dengan baby punya buah pinggang atau sistem pembuangan air kencing dia bermasalah. Banyak pulak bila baby tak minum air ketuban tu.
Tapi ada faktor-faktor lain juga yang mempengaruhi kuantiti air ketuban. Mungkin ibu yang mengandung itu sendiri mempunyai diabetes. Itu juga boleh menyebabkan Polyhidramnios.
4. Jantina
Detail Scan juga lebih jelas untuk periksa jantina. Kalau jantina lelaki, 2D senang, 3D pun senang nampak kemaluan bayi. Kalau bayi perempuan susah sikit untuk guna 3D.
Waktu yang sesuai untuk Detail Scan Baby
Ianya bergantung kepada hospital dan klinik yang anda pergi. Ada yang minggu ke 20 sampai 30. Klinik sering lakukan Detail Scan ini antara minggu ke 18-28. Pada minggu ini, janin kita dah cukup sifat dan kalau besar sangat pula nanti susah untuk dapat lihat semua organ, kerana janin dah padat di dalam perut.
Dan ada bacaan yang valid sampai minggu 25 ja. Contoh, ‘Nuchal Fold (NF)’. Range saiz NF yang diambil adalah dibawah 0.6. Lebih dari itu akan dikira tebal dan menunjukkan mungkin berlaku abnormality pada bayi.
Nuchal Fold ini berbeza dengan ‘Nuchal Translucency’. NT scan ni dibuat antara minggu 11-13 minggu 6 hari, untuk lihat samada terdapat kromosom abnormality pada bayi atau tidak.
Mama jangan salah faham. Scan 3D dan 4D bukanlah tidak bagus. Cuma Detail Scan lebih penting berbanding dua scan tersebut. Mama harus buat Detail Scan semasa mengandung! Lepas dah buat Detail Scan, baru buat 3D dan 4D. Comel je nanti tengok baby masa scan 3D dan 4D. Ada yang senyum,  menguap, muka masam dan semua lah!


Kanak-Kanak Pun Boleh Dapat Kencing Manis?

Ha, mama dan papa tahu tak anak mama pun boleh menghidap kencing manis? Biasa kita dengar orang dewasa saja yang kena, eh tiba-tiba kanak-kanak pun boleh kena juga?
Macam mana kanak-kanak boleh ada kencing manis, kan mereka masih muda, baru saja lahir. Mestilah sihat walafiatkan? Ha, buat pengetahuan mama, berbeza dengan orang dewasa, biasanya Diabetes Type 1 akan berlaku pada kanak-kanak.
Hmm, berjenis pula diabetes ni? Ada berapa jenis lagi? Kalau nak tahu, jom kita ikuti perkongsian daripada Dr. Noor Shafina tentang masalah kencing manis, terutamanya Diabetes Type 1 yang biasa berlaku di kalangan kanak-kanak dan remaja ini.
Apakah Diabetes?
Seperti yang kita tahu, diabetes menyebabkan paras gula dalam darah seseorang lebih tinggi daripada normal.
Umumnya terdapat dua jenis diabetes yang utama iaitu Diabetes Type 1 dan Diabetes Type 2.

Kencing manis atau diabetes mellitus adalah penyakit yang terjadi akibat insulin yang tak dapat dihasilkan oleh tubuh badan.
Diabetes Type 1
“Diabetes atau Insulin Dependent Diabetes Mellitus” (bergantung pada insulin)Biasanya berlaku pada kanak-kanak dan remaja dimana kelenjar pankreas mereka gagal menghasilkan hormon insulin untuk mengawal paras gula darah.Pesakit diabetes jenis ini bergantung sepenuhnya kepada suntikan hormon insulin setiap hari.
Diabetes Type 2
“Diabetes atau Non-Insulin Dependent Diabetes Mellitus” (tak bergantung pada insulin)Jenis paling biasa ditemui dan lebih daripada 90% penghidap diabetes adalah penghidap jenis ini.Selalunya pada orang yang berumur dan berat badan berlebihan.Pesakit boleh dirawat dengan memakan ubat yang diberikan oleh doktor atau pun juga dengan penambahan suntikan insulin untuk mengawal paras gula darah supaya berada pada tahap yang baik.
Punca Diabetes di Kalangan Kanak-Kanak
Menurut Dr Shafina, Diabetes Type 1 terjadi apabila sistem imuniti badan seseorang menyerang dan memusnahkan sel-sel pankreas mereka sendiri.
Ini akan menyebabkan penghasilan hormon insulin terganggu. Dalam istilah perubatan, proses ini dikenali sebagai proses ‘autoimmune’.
Menurut beliau, punca sebenar yang menyebabkan keadaan ini berlaku masih belum dikenal pasti dengan jelas dan masih diselidiki oleh pakar. Antara faktor-faktor yang cuba dikaitkan dengan proses ini adalah faktor genetik dan persekitaran.
Sebaliknya, Diabetes Type 2 pula lebih  berpunca akibat faktor genetik.
Maksudnya, kalau ibu bapa menghidap diabetes jenis ini, anak-anak juga mempunyai risiko yang lebih tinggi untuk mendapatnya.
6 Tanda Kencing Manis Pada Kanak-Kanak
Antara tanda awal kencing manis yang boleh dilihat pada bayi dan kanak-kanak adalah seperti berikut:
1. Kerap Kencing
Kerap ke bilik air di waktu malam diikuti dengan dahaga yang berlebihan boleh menjadi gejala anak mama mempunyai diabetes.
Bila anak mama ada kencing manis, kadar gula darah dalam tubuh anak mama secara automatik akan meningkat. Tubuh mereka pula akan bagi respon melalui air kencing untuk hilangkan lebihan glukosa.
Ini yang buat anak mama kerap betul buang air kecil dalam jumlah yang banyak.
2. Cepat Haus
Bila dah asyik kencing saja, mestilah banyak cecair yang dikeluarkan dari tubuh. Anak-anak pun akan rasa cepat haus.
Minum air dalam jumlah yang banyak dapat bantu anak untuk jaga kadar air dalam tubuhnya.
3. Selalu Lapar
Bila tubuh anak tak hasilkan insulin yang secukupnya, glukosa atau gula dari makanan yang masuk ke tubuh anak mama tak mampu diserap oleh tubuh secara efisien.
Tu yang anak mama cepat betul rasa lapar.
4. Sentiasa Kelihatan Letih
Anak mama jadi letih dan lesu sebab tubuh mereka tak dapat serap glukosa dengan baik, yang menyebabkan sel-sel dalam tubuh si manja kekurangan tenaga untuk melakukan aktiviti tak kiralah aktiviti ringan atau berat.
5. Kehilangan Berat Badan
Yang ni mama dan papa perlu alert! Kalau berat badan si manja tetap menurun walaupun makan sampai 6 kali sehari, ia petanda anak mama mempunyai kencing manis!
Tahap gula dalam darah yang tinggi boleh menyebabkan kanak-kanak kehilangan berat badan dengan cepat, iaitu sekitar 2-3kg dalam masa 2-3 bulan.
Bila tubuh anak tak dapat serap gula dalam darah, jaringan otot dan lemak menyusut sehingga terjadi penurunan berat badan. Ha, kalau mama dan papa nak tahu, penurunan berat badan ni biasanya dikaitkan dengan diabetes Type 1.
6. Cepat Marah/Murung
Dalam sesetengah kes, kanak-kanak yang mengalami diabetes ni boleh menjadi marah atau murung secara tiba-tiba.
Bahaya & Komplikasi Jika Tak Dikenalpasti Sejak Awal
Sekiranya gejala ni berlarutan dan paras gula dalam darah pun berterusan meningkat, akan berlaku pengumpulan asid yang dinamakan ‘ketone’ dalam darah.
‘Ketone’ yang tinggi akan menyebabkan kanak-kanak mendapat komplikasi serius yang dipanggil ‘diabetic ketoacidosis’ (DKA) yang sangat berbahaya.
Antara komplikasi DKA ialah:
Muntah-muntahMualMulut berbauSakit perutBernafas lajuPengsan / pitam
*DKA ni sangat berbahaya dan rawatan di hospital amat diperlukan pada kadar segera.
Rawatan
Malangnya, setakat ni masih belum ada langkah pencegahan Diabetes Type 1. Tapi lain pula untuk Diabetes Type 2. Mama dan papa boleh  pastikan anak-anak mengambil makanan sihat dan pastikan mereka mempunyai berat badan yang ideal sesuai dengan tumbesaran badan.
Insulin adalah penting bagi membawa gula (glukosa) dari peredaran darah ke dalam sel-sel badan untuk digunakan sebagai tenaga.
Rawatan bagi Diabetes Type 1 adalah dengan suntikan insulin bagi memastikan kawalan gula dalam darah kekal pada kadar optimum. Diabetes Type 2 boleh dirawat dengan memakan ubat yang diberikan oleh doktor atau suntikan insulin serta mengawal paras gula darah supaya berada pada tahap yang baik.
Kalau mama jaga pemakanan anak mama, galakkan mereka lakukan aktiviti fizikal dan riadah secara berkala, pesakit diabetes kanak-kanak boleh membesar dengan baik dan menjalani hidup yang normal seperti kanak-kanak yang lain.
Sumber:  Dr. Noor Shafina Binti Mohd Nor
BACA JUGA KENAPA ANAK SAYA KERAP MUNTAH?
Pesan Mama Siti:
Mama tahu tak yang Diabetes Type 1 ni boleh menyebabkan kematian jika tak dirawat dengan lebih awal.  Jadi, kalau nak selamat, kalau anak mama ada gejala seperti yang tertera diatas, bawa terus anak untuk mengikuti ujian glukosa darah. Sekurang-kurangnya tindakan mama dapat selamatkan nyawa insan tersayang dengan lebih awal.


Kifarah Itu Wujud! Anak Didera, Pengasuh Terima Nasib Yang Sama

Sama ada dalam pemilihan taska ataupun pengasuh anak, ibu bapa pasti mahukan yang terbaik demi menjamin keselamatan dan juga kesihatan anak-anak. Apatah lagi jika tersalah pilih, ia boleh membahayakan nyawa yang tersayang. Tapi kifarah Allah itu ada. Bak kata orang, buat baik dibalas baik, buat jahat pasti ada balasannya.
Seorang wanita yang bernama Haslinah Abdul Hassan  menceritakan pengalamannya 40 kali bertukar pengasuh kerana anaknya, Izzat yang merupakan kanak-kanak autisme didera sepanjang berada di pusat asuhan. Turut mengejutkan apabila pengasuh lamanya itu mengalami situasi yang sama apabila  cucu yang dijaganya turut mengalami masalah autisme.

Ramai pasangan ‘berperang’ dengan emosi, menahan telinga daripada sindir dan cemuh, hanya kerana memiliki anak istimewa.
Kerap Tukar Pengasuh
Kifarah itu wujud.
Has nak share cerita tentang Izzat. Dari Izzat umur 1 tahun 6 bulan hingga 4 tahun Has hantar merata kepada pengasuh mungkin ada lebih 40 pengasuh tukar-tukar area rumah Has ni. Semua tak tahan dan ada yang Has tak tahan sedih tengok keadaan Izzat di dera tapi Has ni lurus bendul, dan masa tu Has tak ada ilmu bab dera ni.
Has tahu ambil Izzat, cari pengasuh lain. Keluarga sendiri pun pernah ambil untuk jaga tapi jawapan tetap sama tak tahan lagi-lagi masa tu Izzat dah ada adik Putri dan Irfan.
Hampir Setiap Hari, Izzat Tak Terurus
Dah lama kisah ni, tapi Has terimbau kembali bila tiba-tiba terserempak dengan bekas pengasuh Izzat yang lama. Has tegur akak tu. Tengok macam penat je. Rupa-rupanya uruskan cucu sendiri saja. Entah macam mana di lain hari rezeki berjumpa semula dia dengan anak dan cucunya.
Lebih 40 pengasuh Puan Haslinah menghantar anaknya kerana isu dera sepanjang anaknya berada di pusat jagaan tersebut.
Rupa-rupanya dia nak daftarkan cucunya ke pendidikan khas (PPKI) bila Has tanya kenapa cucu tu kak. Dia pun cakap sebiji macam Izzat. Teringat dulu macam mana luluh hati Has setiap kali ambil Izzat dari rumah akak ni baju Izzat penuh kopi. Hampir setiap hari. Izzat kurus sangat-sangat walhal Has bagi beras 5 kilo dan telur 10 biji, serta setiap hari beli kan Izzat mainan balik tangan kosong tapi Has tak kisah sebab masa tu kira senang lagi.
Has tahu Izzat tak kuat makan sebab picky eater. Bulanan Has bayar RM350 supaya akak tu tak rasa terbeban dengan Izzat, kerana Has pun tahu Izzat sangat lasak time tu. Tapi betul lah orang yang tak faham tentang autisme ni mereka tak dapat selami jiwa anak-anak autisme ni dan Has sendiri pun tak tahu Izzat ada autisme.
Cari Pengasuh Lain Lepas Dahi Anak Berdarah
Suatu hari akak tu call kata dahi Izzat berdarah. Has dengar macam nak jatuh jantung, masa tu Has tengah kerja, Has minta izin bos balik. Balik tengok dahi Izzat satu inci dalam lukanya. Tanya akak tu kenapa. Dia cakap Izzat lasak kena bucu dinding tapi bila bawa ke klinik tanya Dr. Dr cakap kena ketuk dengan benda tajam. Has cuma mampu menangis dan nekad tak hantar dah Izzat. Has bayar akak tu full dan cakap tak hantar dah Izzat. Has cari pengasuh lain lagi.
Kanak-kanak autisme memerlukan bimbingan dan sokongan masyarakat selain ahli keluarga untuk menjalani kehidupan normal dan mendepani pelbagai cabaran mahupun kesukaran sepanjang hayat.
Nampak tak kita tak perlu pun mendoakan orang buat anak kita tapi kifarah diserounding kita. Sebab tu berhati-hati lah dengan niat yang tak bagus. Hati kena bersih selalu dan jangan buat orang kerana ia ibarat meludah ke langit dan terkena muka sendiri.
Has tak buka aib cuma jadikan pengajaran buat diri sendiri. Kifarah itu wujud.
Apapun Has sentiasa doakan yang baik-baik buat cucu akak tu Aamiin-aamiin.
 Sumber: Haslinah Abdul Hassan
BACA JUGA RAWATAN & KAEDAH PEMBELAJARAN UNTUK ANAK-ANAK AUTISME
Pesan Mama Siti:
Sebab itulah pentingnya ibu bapa yang ada anak autisme mendapatkan ilmu bagaimana untuk membesarkan anak-anak istimewa ni. Anak autisme ni cara pemikiran dia berbeza, jadi ibu bapa perlu belajar cara khusus dalam membesarkan mereka. Samalah juga dengan pengasuh, kalau tak tahu beginilah pengakhirannya. Sebab tu lah Mama Siti selalu pesan nak cari pengasuh, kena tahu keadaan anak dan juga latar belakang pengasuh tu sendiri. Kalau mama masih ragu-ragu, tak apa. Pergi saja website KelabMama. Jangan risau, kami pun ada sediakan perkhidmatan pengasuh yang berkualiti dan dipercayai!


Sticker Senjata Rahsia Perkembangan Anak

Tiap kali ke DIY atau mana-mana kedai buku, pasti cepat saja tangan si kecil mencapai sticker diatas rak.Kalau nak diikutkan penuh dah peti ais, dinding rumah Mama Siti dengan sticker. Kadang tu sampai laptop dan beg tangan pun dilekatnya. Nak marah, terus tak jadi sebab dah banyak sangat…
Tapi menurut seorang bapa kepada dua orang anak, Najmi Nawawi, beliau menegaskan yang sticker ni ada banyak manfaatnya terhadap perkembangan anak-anak. Apa manfaatnya? Ha jom la kita skrol lagi ke bawah.
Kenapa Anak Suka Main Sticker?
Anak suka main STICKER? Ianya satu benda yang tersangat bagus. Lagipun sticker bukanlah mahal. Aku biasa beli dekat DIY memang harganya tersangat murah, seringgit pun ada dan boleh dapat banyak terus.
Aku masih ingat kata salah seorang Occupational Therapist kami, katanya sticker boleh jadi alat yang sangat membantu, bahkan dianggap sebagai senjata rahsia yang boleh digunakan oleh mereka para OT untuk bentuk perkembangan anak-anak.

Ramai ibu bapa yang masih belum mengetahui kelebihan stiker terhadap perkembangan kanak-kanak.
1. Bagus Untuk Motor Halus
Bukan senang untuk cabut stiker yang melekat dekat plastik itu. Hujung jari yang halus itu diperlukan untuk memastikan stiker berjaya dicabut dengan sempurna. Bahkan untuk sesetengah anak, ianya sangat sukar walaupun nak pegang hujung kertas yang nipis.
Itu belum lagi kita bercerita tentang saiz-saiz sticker yang kadang-kadang itu tersangat kecil, sampaikan orang dewasa pun belum tentu boleh cabut.
2. Koordinasi Tangan
Semestinya, sebab anak akan gunakan kedua-dua tangan mereka untuk membuka sticker. Satu tangan untuk pegang buku stiker dan satu lagi untuk cabut stiker. Ini ialah satu latihan yang sangat baik untuk koordinasi tangan kiri dan kanan. Tangan dominan dan tangan kedua mereka agar dapat berkoordinasi dengan sempurna.
3. Kemahiran Visual Meningkat
Kemahiran visual diperlukan untuk kemahiran seperti membaca, menulis, dan melihat keadaan sekeliling.
Bukan semua stiker yang dibeli akan diminati anak kita. Katakan kita beli buku stiker yang ada dekat DIY tadi, pastinya anak akan scan satu per satu terlebih dahulu sebelum membuat pilihan stiker mana yang mahu dimain. Kalau ada stiker, jenis yang kena padankan seperti pilihan warna dan bentuk pastinya lebih membantu mempertingkatkan daya visual anak-anak.
4. Eksplorasi Daya Sensori
Stiker datang dengan kepelbagaian jenis dan tekstur. Ada yang jenis kembung dan licin, ada yang jenis rata dan kasar, ada juga yang jenis manik-manik dan macam-macam lagi. Setiap daripada semua jenis ini dapat membantu anak-anak belajar mengenal semua tekstur yang ada dan seterusnya membantu perkembangan daya sensori dengan baik.
5. Kiri dan kanan
Bermain stiker mengajar kanak-kanak mengenal bahagian kiri dan kanan anggota badan.
Anak-anak biasanya perlu ambil masa untuk belajar kenal yang mana kiri dan yang mana kanan. Itu yang sampai kasut pun boleh tertukar kasut kiri dan kasut kanan. Dengan sticker, kita dapat bantu mereka kenal dan bezakan kiri dan kanan. Contoh, tampal satu sticker di pipi kiri, dan satu lagi di pipi kanan. Tampal juga satu stiker di tangan kiri dan lagi satu sticker di tangan kanan. Begitulah mereka akan belajar mengenal kiri dan kanan.
Selain daripada lima yang aku huraikan ini, sebenarnya ada banyak sangat lagi kelebihan kalau bagi anak main sticker. Seperti dapat membantu anak dengan kemahiran membaca, menyusun, berbahasa, kreatif, inovatif, keyakinan diri, sosial, dan macam-macam lagi.
p/s : Jangan pandang rendah terhadap kelebihan bermain sticker! Ala kita yang dewasa ini pun suka main sticker dekat fb komen tu apa.
Sumber:  Najmi Nawawi
BACA JUGA SI KECIL SUKA MELUKIS & CONTENG MEMPUNYAI EMOSI YANG LEBIH TENANG
Pesan Mama Siti:
Hmm… Ingatkan anak main sticker, lekat sana, lekat sini, kononnya nak jadi interior designer tak bertauliah. Rupanya ada manfaat di sebalik stiker seringgit dua ni rupanya. Ha, buat ibu bapa di luar sana, kalau anak minta dibelikan stiker, beli sajalah. Ni dah ada bukti otak anak mama berkembang time main stiker. Jadi apa salahnya kita ikut kehendak si kecil kan?


Amalkan 3 Tips Ini Untuk Lembutkan Hati Anak

Macam mana lah nak lembutkan hati si manja mama ni? Kecil-kecil dah pandai betul melawan. Ada saja yang tak kena di matanya…
Anak-anak yang masih kecil ni memang kuat betul meragam. Mama Siti dulu pun kadang-kadang rasa nak meletup kepala melayankan kerenah si kecil. Mana taknya, kalau tak kena dengan angin dia sikit, kadang-kadang barang mainan pun dilemparnya.
Nak marah tak sampai hati, nak pukul apatah lagi. Jadi, kita pun mengalah saja, ikutkan segala apa yang dia nak. Tapi tipulah kalau Mama Siti kata asyik mengalah saja. Kadang-kadang tu sikap keras kepala dan kedegilan anak tu boleh menguji kesabaran Mama Siti juga.
Tapi apa nak buat kalau anak selalu tantrum, tak nak dengar kata mama? Takkanlah kita nak angkat tangan kan? Jadi Mama Siti akan kongsikan 3 tips nak lembutkan hati anak-anak daripada Puan Salinda Sopian. Mama boleh amalkan tips ni, InshaAllah menjadi!
Lembutkan Hati Anak-Anak
Kadang-kadang saya geram dengan Syifaa ni. Mana tak nya, kadang-kadang tak nak dengar cakap langsung.
Dah cakap jangan main, nak main juga. Bila dilarang, mula lah menjerit dan menangis.
Kebiasaannya memang saya abaikan sahaja jeritan dan tangisan dia tu. Tapi kadang kala terganggu juga emosi saya.
Saya amalkan 3 tips mudah ini untuk lembutkan hati anak-anak supaya mereka mudah menerima nasihat dan perkara yang baik.
Tidur

Ya Latiff merupakan zikir pelembut hati untuk melembutkan hati yang keras.
Ketika anak-anak tidur saya akan baca ‘Ya Latif’ dan tiupkan di ubun anak-anak.
Ya Latif adalah salah satu dari nama-nama Allah yang bermaksud Yang Maha Lembut.
Semasa tiup tu, doalah pada Allah supaya hati mereka lembut.
Basuh Beras
Semestinya ibu-ibu akan memasak nasi setiap hari untuk keluarga, bukan?
Sambil membasuh beras mama digalakkan juga untuk berselawat.
Sewaktu basuh beras tersebut, boleh amalkan langkah ini;
Basuh dengan tangan kananCuci beras berlawanan dengan arah jam (ikut arah pusingan tawaf)Selawat 3 kaliBaca doa, ‘ Yang Allah, lembutkanlah hati anak-anak ku untuk menerima kebaikan seperti mana Kau lembutkan beras ni sehingga menjadi nasi.’
Waktu Bermain
Masa tengah layan anak-anak main tu, saya saja-saja bisikkan kat telinga anak-anak.
“Dhuha dan Syifaa good girl. Dhuha dan Syifaa dengar cakap Ummi kan.”
Ibu bapa sentiasa menjadi contoh utama kepada anak-anak mereka.
Walaupun dua beradik tu macam tak dengar, sibuk bermain, tapi sebenarnya kata-kata saya itu masuk ke hati dan minda mereka.
Nota Kaki
Yang paling penting, jangan sesekali mak ayah menunjukkan kemarahan yang tidak terkawal sekiranya anak tak nak dengar cakap kita.
Kalau nak anak lembut hati, tak kan mak ayah pula yang nak mengamuk sana sini.
Tak ke begitu? Belajar sesuatu?
Sumber: Salinda Sopian
BACA JUGA PERKEMBANGAN MENTAL SI KECIL YANG MAMA DAN PAPA WAJIB TAHU
Pesan Mama Siti:
Selain daripada 3 cara ni, mama juga boleh berdoa dengan Allah SWT semoga anak-anak mama tak degil, sentiasa dengar cakap mama. Doa tu kan senjata umat Islam. Jadi, jangan putus berdoa untuk anak mama.  Mama dah lupa ke doa seorang ibu kepada anaknya sangat mustajab? InshaAllah, usaha mama akan dapat perbaiki komunikasi dan hubungan mama dengan anak mama.


Perut Bukan ‘Airbag’, Jangan Culas Pakai Seat Belt!

Ha, siapa cakap wanita hamil tak kena pakai seat belt? Hamil tak hamil, driver atau passenger, single or married peraturannya, semua orang wajib pakai seat belt bila memandu di jalan raya.
Sebab seat belt ni lah yang akan jadi penyelamat nyawa kita kalau berlaku kemalangan. Kalau ibu hamil yang memandu untuk pergi kerja atau hobinya memandu, seat belt ni wajib pakai sebab ia dapat menurunkan risiko kemalangan ketika memandu bagi ibu hamil.

Alasan remeh seperti berasa senak, atau lemas memakai tali pinggang sering diguna pakai oleh ibu mengandung untuk tak mengenakan seat belt sewaktu berada di dalam kereta.
Tapi, kalau dah nama pun hamil, nak pakai seat belt ni tak boleh sembarangan. Kena hati-hati, ada cara yang mama perlu ikut. Bukannya pakai macam biasa, ketat di perut tu. Tu yang ada komplen, tak selesa lah, ketat lah, susah nak bernafas lah.
Ha, kali ni Mama Siti akan kongsikan cara pemakaian seat belt kepada ibu hamil mengikut Dr. Muhammad Izzat. Semoga mama mendapat pencerahan!
Siapa Cakap Ibu Mengandung Tak Perlu Pakai Tali Keledar Keselamatan?
Cara pemakaian tali keledar keselamatan untuk ibu hamil saya terangkan seperti berikut :
Bahagian melintang tali keledar keselamatan sepatutnya berada di bawah perut ibu hamil, lurus dan tak terbelit.  Ini utk pastikan tali pinggang itu memegang pada tulang punggung/pelvis dan tak kena secara terus pada perut.  Jika berlakunya kemalangan dan tali keledar itu berada di atas perut dikhuatiri bleh sebabkan kecederaan pada organ dalaman – hati, limpa, usus dan pada rahim.
SENTIASA pakai tali pinggang keledar keselamatan walaupun anda adalah penumpang yang duduk kat belakang. Masa nak adjust tali keledar tu angkat perut sikit dan pastikan tali pinggang dalam keadaan lurus dan berada di bawah perut.
Ketatkan tali pinggang dan pastikan tali pinggang yang melintang di bawah perut adalah cukup ketat.
Tali pinggang mestilah dipakai di bawah perut untuk mengelakkan kecederaan pada organ dalaman seperti hati, limpa, usus dan rahim sekiranya diletakkan di atas perut.
Tali pinggang yang belah atas atau pada bahu sepatutnya berada di celah-celah buah dada ibu.
Jika ibu adalah pemandu sendiri, laraskan kedudukan stereng ke atas sikit.
Tegakkan kerusi anda sebanyak yang mungkin. Kerusi yang terlalu rendah akan meninggikan risiko tali pinggang mencederakan rahim dalam kemalangan. Kerusi pemandu hendaklah ke belakang sedikit jauh dari beg udara (air bag).
Penggunaan Tali Keledar Yang Tepat Kurangkan Risiko Kecederaan
TAK PAYAH beli pelbagai produk atau sponge untuk cover perut kononnya dapat melindungi rahim kalau berlakunya accident. Kajian menunjukan penggunaan tali pinggang keledar yang betul dan tepat dapat mengurangkan kecederaan kepada orang mengandung TANPA menggunakan produk tambahan.
Pemakaian seat belt adalah amat penting tak kiralah sama ada untuk dewasa ataupun kanak-kanak bagi mengelak daripada sebarang bencana daripada berlaku.
Jangan bila mengandung saja sibuk nak pakai tali keledar. Tak mengandung pun kena pakai juga. Jangan lah terkial-kial pasang tali keledar keselamatan bila nampak abang polis atau JPJ.
Malang memang tak berbau, kalau nak accident tu memang accident juga. At least tali pinggang keledar keselamatan tu dapat mengurangkan impak accident.  Perut yang besar tu TAK berfungsi sebagai ‘airbag’.
Sumber: Muhammad Izzat, National Highway Traffic Safety Administration
BACA JUGA TIP NAIK KENDERAAN BERSAMA SI KECIL. MAMA PAPA JANGAN PANIK YA!
Pesan Mama Siti:
Undang-undang pakai seat belt ni mestilah dibuat untuk jaga keselamatan mama dan juga anak mama sendiri. Walau pelbagai saranan diberikan tapi kalau tak ada kesedaran daripada diri sendiri, tak ada guna juga. Jadi, beringatlah sebelum terkena, okay?


Anak Ketagih Gajet? Ini Tips Untuk Besarkan Anak Macam ‘Orang Dulu’

Anak saya ketagih gajet sangat! Risau saya dengan mata dia. Nak kurangkan tak boleh. Tapi takkan nak bagi setiap masa…
Risau Mama Siti dengan anak-anak yang ketagih gajet ni.  Yalah, isu screen time anak ni bukan perkara biasa yang boleh dipandang sebelah mata saja. Bayak kesan negatif yang terhasil akibat penggunaan gajet yang keterlaluan ni. Contohnya,  obesiti, ADHD atau lambat untuk bercakap.
Tapi Mama Siti tak adalah pula nak salahkan ibubapa juga. Gara-gara penat bekerja menyebabkan mereka beri gajet kepada anak sebagai jalan penyelesaian untuk mengelakkan waktu rehat mereka terganggu. Tapi tak apa, Mama Siti ada cara yang lebih mudah dan efektif untuk hilangkan rasa bosan anak selain dapat kurangkan ketagijh anak terhadap gajet!
1. Biarkan Anak Bermain Sendiri
Setiap anak mempunyai keupayaan “self-directed play”. Bermain ni menjadi fitrah buat anak-anak. Kalau mama dengan papa bagi ruang untuk anak mama explore sekeliling mengikut kemahuan mereka sendiri, pasti mereka jadi leka meneroka dunia ciptaan mereka. Yang paling penting mereka takkan minta telefon bimbit mama dan papa untuk bermain!
Menurut David Whitebread, seorang ahli psikologi dari University of Cambridge,  ibu bapa yang membiarkan anak-anak bermain sendiri dapat membantu mereka mengembangkan keterampilan yang berkait dengan prestasi akademik. Jadi, mama tak perlu bersama dengan anak mama setiap masa. Bagi mereka peluang bermain sendiri.

Membenarkan anak-anak bermain sendiri  menggalakkan bayi meneroka mindanya dan memahirkan bayi untuk membawa diri.
2. Bina Kesihatan Fizikal Dan Mental
Percaya atau tak, “self-directed play” ni membolehkan anak-anak untuk kembangkan otak mereka. Secara tak langsung, ia akan bina kesihatan fizikal dan mental serta mengembangkan daya kreativiti dan keyakinan diri anak.
Memang betul, bila mama bagi gajet pada anak mama, mereka akan berhenti ganggu mama dan mama pun boleh bekerja dengan senang. Tapi, tindakan ni dapat kurangkan daya fokus mereka. Bila mereka ketagih dengan gajet, anak mama akan  lebih memerlukan gadjet berbanding “self-directed play” untuk  memenuhi keperluan hiburan mereka.
3. Tutup TV
Langkah pertama untuk biarkan anak bermain sendiri adalah JANGAN BUKA TV ketika di rumah. Mulakan dengan menghadkan masa anak di depan skrin gajet seperti yang disarankan oleh pakar.
Semakin anak membesar, ibu bapa masih perlu mengawal ‘screen time’ agar tidak menjadi penghalang kepada rutin harian seperti persekolahan, riadah dan waktu tidur.
4. Ruang Bermain Yang Selesa & Selamat
Ibubapa perlu kreatif dalam menyediakan satu ruang yang lengkap untuk anak bermain. Tak perlu sediakan duit yang banyak pun. Cukup mama utamakan keselamatan anak bila mereka bermain sendiri. Mama dan papa hanya perlu pastikan ruang tu disusun dengan teratur supaya anak boleh bermain dengan lebih mudah.
5. Pilih Mainan Anak
Selain pemilihan mainan yang boleh kembangkan otak si manja, pastikan mainan yang mama beli selamat dan senang digunakan. Bak kata orang, “Active toys make passive children, passive toys make active children.”
Pilih permainan yang merangsang minda, meningkatkan daya kreativiti, fokus, kemahiran motor halus dan kasar anak.
Cara Pupuk Anak Main Sendiri
Biarkan anak bantu diri mereka sendiri. Ibu bapa tak perlu bantu mereka. Contohnya: tunjukkan cara untuk guna barang tertentu. Biarkan anak fikirkan caranya sendiri.
Jangan ganggu mereka ketika mereka bermain. Ketika mereka sedang bermain dan cuba perkara baru, sel-sel otak mereka mula berhubung. Jadi, mama dan papa boleh duduk tepi dan tengok saja, okay?
Percaya dengan anak mama. Mama Siti faham ibu bapa mesti risau walaupun anak mereka bermain sendirian. Tapi, mama kena percaya dengan kebolehan anak mama. Selagi mainan tersebut selamat digunakan, InshaAllah anak mama akan selamat dan dia pun dapat pupuk sikap berdikari.
Haaa… Tak susah pun kan? Semoga bermanfaat.
Sumber: Sirap Limau
BACA JUGA KAWAL SCREEN TIME ANAK, BUKAN BAGI MEREKA BEBAS SEPENUHNYA
Pesan Mama Siti:
Nak galakkan anak bermain sendiri dan tak ketagih dengan gajet, kita sebagai ibu bapa kenalah hargai detik ni, pantau, dan akhir sekali – tak mengganggu mereka.  Kalau mama risau anak-anak rasa terabai sebab mama tak main dengan mereka, hapuskan pemikiran tersebut. Jangan risau sebab anak-anak, (walaupun bayi) pandai menyuarakan hasrat mereka apabila memerlukan perhatian. Percayalah!


Ovarian Cyst Takkan Sembuh Dengan Suplemen, Jangan Tertipu!

Ovarian cyst ni sememangnya penyakit yang digeruni oleh para wanita. Ianya merupakan ketumbuhan pada ovari yang lazimnya mengandungi cecair. Yang tengah baca artikel ini pun mesti ada yang pernah alami masalah ovarian cyst ni kan?
Kadang-kadang ada yang menghadapi masalah kesihatan ni tapi tak sedar pun dengan simptom-simptom yang dialami. Sebab tu lah Mama Siti nak bantu mama-mama semua untuk kita belajar segalanya tentang ovarian cyst. Sebab penyakit ini bukanlah penyakit yang boleh dipandang ringan, ia boleh membahayakan nyawa tau!
Kali ini Mama Siti bawakan  perkongsian daripada seorang  pakar perubatan sakit puan, Dr. Muhammad Izzat untuk memberikan maklumat yang lengkap tentang apa yang mama perlu tahu mengenai ovarian cyst.
Ovarian Cyst – Bahaya Ke?
Ovarian cyst adalah kantung yang berisi lendir/air yang berada di dalam kilang telur ovari, diameternya melebihi 3 cm. Kantung ini boleh terjadi dalam pelbagai saiz, sehinggakan ada yang bersaiz sebiji tembikai!

Ketumbuhan seperti cyst, fibroid atau kanser berpunca dari hormon estrogen yang berlebihan dalam badan wanita.
Lendir atau cecair ini boleh jadi seperti air atau lendir dipanggil simple cyst , atau ada yang lebih kompleks mempunyai lendiran yang likat, darah atau bahagian-bahagian pejal dan keras. Jenis – jenis cyst yang biasa terjadi saya senaraikan seperti di bawah:
Jenis-Jenis Cyst
1. Simple cyst
Terjadi apabila folikel besar pada ovari yang terus menerus membesar selepas telur dilepaskan pada ovari. Cyst jenis ini adalah yang paling biasa dijumpai dan ditemui dan akan hilang dengan sendirinya selepas beberapa bulan.
2.  Endometrioma
Endometriosis, di mana sel-sel yang terdapat pada rahim didapati terdapat di luar rahim, menyebabkan terjadinya cyst jenis ini dan dipanggil endometrioma.
3.  Dermoid cyst
Terjadi daripada sel yang menghasilkan telur pada ovari, kadang-kala bercampur dengan rambut dan lemak. Jenis cyst yang lain adalah jarang-jarang berlaku dan ditemui. Hampir kesemua ovarian cyst yang berlaku sebelum usia menopos adalah TIDAK berbahaya.
Endometriosis, fibroid dan cyst antara masalah yang sering muncul dalam kalangan wanita hinggakan ada kalanya ia menjejaskan fungsi ovari.
Kanser ovari sebelum usia menopaus juga adalah sangat jarang berlaku. Ovarian cyst  kerap berlaku di kalangan wanita muda dan kebanyakannya wanita tak sedar pun yang mereka mengalaminya kerana ia jarang memberikan masalah atau simptom.
Ia hanya akan dikesan bila sesorang wanita itu membuat ultrasound, dalam pemeriksaan apabila menghadapi masalah kesuburan. Walau bagaimanapun, 1 dalam 10 wanita mungkin akan memerlukan pembedahan di kemudian harinya.
Sekiranya cyst ini terjadi pada wanita berusia 50-70 tahun, ia lebih cenderung membawa kepada kanser dan lebih berbahaya.
Simptom Ovarian Cysts
Ia pada umumnya tak memberikan sebarang gejala. Tetapi sekiranya ia terlalu besar anda mungkin perasan perut sedikit buncit dan terdapat ketulan pada bahagian bawah perut.
Kebanyakkan orang beranggapan perut yang buncit itu disebabkan pengumpulan lemak dan membiarkan sahaja. Lain-lain gejala termasuklah :
Muntah dan loya Sakit perut Sakit semasa hubungan kelamin Sukar atau kerap kencing Rasa perut penuh dan tidak selesa dan cepat kenyang Rasa berat pada ari-ari Susah untuk mengandung di mana ada kaitan dengan endometriosis
Cyst & Kesuburan?
Terdapat pelbagai jenis cyst dan kebanyakannya bukan penyebab dan tak memberi kesan kepada keupayaan untuk hamil.
Kebanyakan cyst tak menganggu proses ovulasi atau persenyawaan.  Tapi, kalau anda mengalami endometriosis atau PCOS, ia mungkin berkait rapat dengan masalah kesuburan.
PCOS berlaku apabila keadaan kilang telur atau ovari seseorang wanita menjadi bengkak disebabkan benih terperangkap di dalamnya dan tak boleh menetas pada waktu subur.
Apa Nak Buat Kalau Ada Cyst?
Rawatan ovarian cyst bergantung kepada jenis cyst yang anda alami. Bagi cyst folikular atau corpus luteal cyst, rawatan yang biasa ialah dengan ‘tunggu dan lihat’.
Lazimnya , doktor sakit puan akan memantau samada ia semakin membesar atau sudah bertukar bentuk. Rawatan pembedahan untuk membuang cyst akan dicadangkan jika didapati cyst menjadi semakin besar.
Walau bagaimanapun pilihan akan diberikan bergantung kepada gejala yang anda hadapi, bentuk cyst, dan keputusan ujian darah.
Simple Cyst Berukuran Diameter < 5 cm
Rawatan tak diperlukan. Cyst jenis ini akan hilang dengan sendirinya selepas beberapa bulan. Anda juga mungkin tak memerlukan rawatan susulan.
Simple Cyst Berukuran Diameter 5 – 7 cm
Anda seharusnya diberikan rawatan susulan, sekurang-kurangnya ultrasound selepas setahun kemudiannya.
Simple Cyst Berukuran Diameter > 7cm
Anda perlu menjalani ujian dan pemeriksan lanjut, seperti MRI atau pembedahan.
Soalan:Saya mempunyai ovarian cyst dan telah dinasihatkan untuk menjalani pembedahan membuang sista tersebut, bagaimanakah pembedahan itu akan dilakukan?
Anda akan diberikan pilihan untuk menjalani pembedahan laparoskopi (pembedahan melibatkan potongan kecil dan penggunaan kamera), ianya kurang menyakitkan berbanding laparotomi. Dengan pembedahan laparoskopi, anda akan dapat pulang awal ke rumah selepas pembedahan dan sembuh dengan segera.
Rawatan bergantung kepada umur pesakit, simptom yang dihidapi dan sama ada pesakit itu masih mahu mengandung atau sebaliknya.
Walau bagaimanapun pembedahan laparotomi (pembedahan melibatkan potongan besar) dicadangkan sekiranya sista didapati terlalu besar, ataupun cyst menunjukkan tanda-tanda berkaitan dengan kanser.
Doktor sakit puan akan berbincang tentang kebaikan dan keburukan kedua-dua jenis pembedahan ini, seterusnya menentukan jenis pembedahan yang bersesuaian dengan keadaan cyst itu.
 Ovari Akan Dibuang Sekali Masa Operation?
Lazimnya, kedua-dua ovari tak dibuang ketika pembedahan. Ini adalah kerana ovari penting untuk menghasilkan hormon wanita yang diperlukan sebelum menopaus dan dalam kebanyakkan kes, hanya cyst sahaja dibuang.
Walaupun begitu, ada sesetengah keadaan yang memerlukan ovari perlu dibuang juga, misalnya jika keadan sista terlalu besar sehingga menggantikan semua ruang ovari.
Selain itu, ovari juga perlu dibuang sekiranya sista sudah terpusing/ terpuntil sehingga menyebabkan peredaran darah pada ovari terputus, atau merasakan sista itu mungkin menular menjadi kanser.
Segala makanan suplemen, ubat-ubatan herba TAK BOLEH merawat cyst. Minta pandangan doktor ginekologi yang berilmu, bukan penjual suplemen yang cakap-cakap atas angin sahaja.
JANGAN TERTIPU!
Sumber: Muhammad Izzat
BACA JUGA PERANAKAN PENUH KUMAN MENYEBABKAN OVARI WANITA INI TERPAKSA DIBUANG
Pesan Mama Siti:
Dah faham kan? So, mama kena sentiasa alert dengan anugerah kesihatan yang diberikan kepada kita dan jangan pernah sesekali  take it for granted. Mama tak boleh pandang remeh dengan perubahan atau kesakitan yang tubuh kita alami apatah lagi kita ni perempuan. Tak boleh sakit sikit, macam-macam yang terjejas. Jadi berwaspada ye!


Warna Stiker di Buku Pink Mama

Ha! Mama perasan tak warna stiker yang ditampal dekat buku pink mama setiap kali pergi klinik kesihatan untuk buat pregnancy check up? Kalau mama perasan setiap orang lain warna stikernya.
Ha, kenapa jadi lain? Awat tak sama saja? Kan semua yang datang check up tu, ibu-ibu mengandung juga. Macam mana boleh jadi lain? Ada warna merah, kuning, hijau, putih. Mama tahu tak kenapa warnanya tu berbeza?
Jangan ingat pelekat ni saja-saja nurse tampal sebab nak kasi cantik buku pink tu. Nak tahu lebih lanjut tentang warna ni, jom kita baca perkongsian Dr. Muhammad Izzat Abdul Razak mengenai maksud di sebaliknya.
Pengendalian Kes-Kes Kehamilan Mengikut Warna Stiker di Buku Pink
Sistem ini mempunyai penggunaan 4 warna stiker. Penentuan warna stiker ini adalah berdasarkan kepada penilaian faktor risiko ibu semasa lawatan ke klinik/rumah.
1. Stiker Merah
Rujukan segera ke hospital dan pengendalian selanjutnya adalah bersama (shared care) Pakar O&G dan Pakar Perubatan Keluarga.

2. Stiker Kuning
Rujukan untuk pengendalian oleh Pakar O&G Hospital/Pakar Perubatan Keluarga, dan penjagaan selanjutnya boleh dilakukan bersama (shared care) Pegawai Perubatan dan Jururawat Kesihatan.

3. Stiker Hijau
Pengendalian di Klinik Kesihatan oleh Pegawai Perubatan dan Kesihatan dan pengendalian selanjutnya boleh dilakukan bersama Jururawat Kesihatan/Jururawat Masyarakat di bawah pengawasan Pegawai Perubatan.

4. Stiker Putih
Penjagaan oleh Jururawat Kesihatan/Jururawat Masyarakat di Klinik Kesihatan dan Klinik Desa (sekiranya tak ada faktor risiko yang disenaraikan dalam kod merah, kuning dan hijau, ibu diberi kod warna putih).

Di dalam situasi yang tertentu khususnya di kawasan pedalaman, di mana tak terdapat Pegawai Perubatan, pengendalian boleh dilakukan oleh Jururawat Kesihatan/ Jururawat Masyarakat dengan pengawasan dari Pegawai Perubatan yang terdekat atau mudah dihubungi.
Pakar O&G/Pakar Perubatan Keluarga boleh menukarkan warna mengikut penilaian tahap risiko semasa ibu hamil. Warna stiker yang dilekatkan dapat mempamerkan warna stiker yang telah diberikan sebelumnya.
Okay sekarang tengok buku pink masing-masing. Tengok warna stiker apa yang tertampal pada bucu kanan atas buku tu. ada tak? kalau ada, kaji /tanya doktor kenapa anda di berikan warna stiker sedemikian? Bukan hobi tu main tampal stiker saja-saja.
Sumber: Muhammad Izzat
BACA JUGA DILEMA MEMILIH HOSPITAL BERSALIN?
Pesan Mama Siti:
Pregnant mommies, kod warna yang terbaik adalah berwarna putih.  Jadi, Mama Siti nasihat sangat untuk ibu-ibu yang mengandung ni, jaga kesihatan diri tu supaya sentiasa mama dan si manja membesar dengan sihat. Especially, yang mengandung kali pertama. Awas, jangan sampai nurse lekat stiker merah pula ye!


10 Tawaran Destinasi Menarik Bersama Keluarga Dari Wonderfly Asia – Lebih Seronok dan Lebih Jimat!

Bila menjadi seorang mama ni, anak-anaklah yang menjadi keutamaan kita. Merekalah ‘raja’ merekalah ‘permaisuri’ di rumah. Apa saja yang kita lakukan, semuanya berkaitan dengan mereka. Itu ini anak. Nak pergi bercuti pun fikirkan anak-anak dulu – apa yang mereka suka, aktiviti macam mana yang boleh menggembirakan hati mereka dan sebagainya.
Untuk memudahkan mama sekeluarga, KelabMama senaraikan beberapa tempat-tempat menarik di Malaysia yang sesuai untuk mama luangkan masa seisi keluarga. Pasti anak-anak mama tersenyum gembira!
1) Aquaria KLCC

Ini bukan sebarang Aquaria tau. Di sini menawarkan lebih daripada 5000 pameran hidupan akuatik yang berbeza. Berada di Aquaria akan membawa mama sekeluarga menerokai dataran tinggi berkabus hingga ke laut biru yang dalam. Berjalan di terowong sepanjang 90 meter pasti buatkan anak-anak serta mama sendiri teruja tatkala melihat ikan pari, jerung dan penyu dengan jarak yang begitu dekat. Lebih menarik kalau mama ke Aquaria ketika sesi memberi makan. Memerang, obor-obor, kuda laut, ikan pirana dan pelbagai spesis lain akan diberi makan setiap hari pada slot masa yang berbeza. Bukan sekadar melihat, mama dan anak-anak juga boleh menyentuh dan memberi makan kepada beberapa hidupan ini juga tau!
Istimewa dengan Wonderfly Asia, mama boleh dapatkan pas masuk ekspres dengan harga yang lebih murah. Lagi best kalau mama upgrade pas masuk untuk merasai pengalaman ARV di mana mama dapat berada di dalam Holodeck MOON Lab di Stesen Aquarius untuk mendekati hidupan yang menakjubkan melalui Reality Augmented.
2) Sunway Lagoon

Dengarkan anak-anak mama melaungkan “TEMPAT TERBAIK YANG MEREKA PERNAH PERGI” kepada rakan-rakan mereka selepas mama membawa mereka ke pengembaraan yang menggembirakan di Sunway Lagoon. Terdapat 6 Adventure Zone yang menarik, iaitu bermain air di Water Park, menikmati hiburan di Amusement Park, melihat hidupan liar di Wildlife Park, hilang suara di Extreme & Scream Park dan kembalikan memori zaman kanak-kanak mama di Nickelodeon Lost Lagoon – Nickelodeon Themes Land pertama di Asia.
Apa lagi mama, jangan tunggu lama-lama. Dapatkan tiket Sunway Lagoon di Wonderfly sekarang. Mama juga tak perlu beratur panjang untuk menikmati 21 rides terpilih dengan upgrade untuk dapatkan gelang Quack Xpress. Untuk memudahkan mama, jangan lupa dapatkan sekali locker, double tube, dan baucer makan dengan pembelian secara pakej!
3) Sunway Lost World of Tambun

Tempat seterusnya yang mama wajib bawa anak-anak mama semasa cuti sekolah ini ialah Sunway Lost World of Tambun. Buat pertama kalinya, Barbie dan Hot Wheels dari Mattel akan berada di Lost World of Tambun tau. Ada banyak aktiviti yang menyeronokkan dan pertunjukan untuk ditonton Disember ini. Bayangkan, teh parti merah jambu bersama Barbie dan aksi vroom-vroom dari Hot Wheels. Termasuklah cenderahati eksklusif juga akan dijual!
Ini semua tambahan kepada 6 taman yang mama akses iaitu Lost World Water Park, Amusement Park, Tin Valley, Tiger Valley, Petting Zoo dan Adventure Park. Tempah tiket mama sekarang di Wonderfly dan rancang perjalanan mama!

4) Skytropolis Genting Indoor Theme Park

Lepas ni tak ada alasan untuk batalkan plan mama kerana keadaan cuaca di Skytropolis Genting Indoor Theme Park. Malah tak ada siapa yang akan berpeluh dalam cuaca ini juga tau! Jangan ketinggalan untuk merasai ride yang paling menyeronokkan seperti Spin Crazy, Power Surge, Disco, Music Express dan Bumper Boss.
Alunan muzik, cahaya lampu dan keseronokan menjadikan taman tema yang seluas 400,000 kaki persegi Vegas untuk mama dan keluarga. Wonderfly akan memberi mama ride tanpa had dengan 1-Day Pass Preview yang hanya boleh didapati secara online saja! Terletak di First World Plaza, bersebelahan dengan SkyAvenue, bersiap sedialah untuk perjalanan ke puncak dunia yang takkan dapat dilupakan!
5) Legoland

Ada benda yang takkan pernah berhenti, seperti cinta kanak-kanak terhadap LEGOs. Bata plastik yang dapat mencetuskan dunia imaginasi dan kreativiti kini telah berkembang menjadi taman tema yang menyeronokkan. LEGOLAND versi Malaysia terletak di Johor Bahru. Kesemua tunggangannya sesuai untuk kanak-kanak dan orang dewasa seperti The Dragon, yang cukup menakutkan untuk anda tunggang lagi.
Terokai dunia Ninjago, Miniland, Imagination Play World, LEGO Technic, LEGO Kingdoms, LEGO City dan Land of Adventure. Dengan ride luar dan dalam serta banyak ruang untuk diterokai, jangan lupa untuk lawat LEGOLAND SEA Life. Bertemu dengan kehidupan laut melalui cerita, paparan interaktif dan pertemuan ajaib. Dapatkan tiket mama di sini dan biarkan perjalanan mama dihiasi piksel LEGO, terima kasih kepada Wonderfly!
6) Kidzania

Jangan risau kita tak bawa anak-anak ke tempat kerja tapi mama masih boleh biarkan anak-anak mama alami sendiri apa yang mereka suka, di tempat yang mesra kanak-kanak di Kidzania. Tidakkah mama terfikir inilah masanya untuk mereka berada ditempat mama untuk seketika?
Dengan kawasan seluas 80,000 kaki persegi adalah replika dunia sebenar untuk anak-anak mama merasai sendiri pekerjaan nyata dalam persekitaran interaktif. Anak-anak mama akan mendapat Kidzos (mata wang Kidzania), mencuba pekerjaan yang berbeza, membuat sendiri makanan tengah hari dan aktiviti kreatif lain. Mama boleh dapatkan tiket melalui Wonderfly dan bawa anak-anak mama ke dunia ‘sebenar’!
7) Farm In The City

Cukup dengan ladang di alam maya! Jom ke Farm In The City yang terletak di Seri Kembangan. Bertemu dan memberi makan kepada haiwan berbulu seperti alpacas, rakun, arnab, kuda dan guinea pig. Jangan lupa untuk cuba memancing longkang juga!
Dengan 11 habitat berbeza untuk diterokai, jangan ketinggalan masa makan istimewa, menunggang kuda pony, pertunjukan burung nuri dan lautan fauna di sekeliling mama. Jangan ragu lagi untuk dapatkan tiket mama untuk versi baru The Garden of Eden di Wonderfly!
8) Zoo Negara

Mama lebih suka melihat haiwan eksotik dan liar? Zoo Negara lah jawapannya! Dengan keluasan 110 ekar, Zoo Negara adalah tempat yang tepat sekali untuk membawa keluarga mama. Berjalan sambil melihat gajah, harimau, rusa tikus, dan mamalia lain yang berasal dari Malaysia. Bukan tu je, mama juga akan dibawa ke Savannah Afrika untuk melihat zirafah, zebra, kijang, dan banyak lagi spesis lain. Ada satu pameran yang mama tak boleh ketinggalan iaitu Pusat Pemeliharaan Panda Gergasi. Bertemu dengan Xing Xing dan Liang Liang, si panda gergasi yang dipinjamkan kepada pihak Zoo Negara oleh Republic of China.
Mama kena tahu bahawa Zoo Negara kini telah menjadi zoo berkonsep terbuka dengan 90% haiwannya diletakkan di kawasan yang luas mengikut kesesuaian jenisnya. Apa tunggu lagi? Wonderfly kini menawarkan kadar masuk khas untuk mama!
9) Underwater World Langkawi

“Happy kids with happy feets” – itulah yang akan dilakukan oleh anak-anak mama selepas melawat Underwater World Langkawi. Terletak di kawasan pelancongan Pantai Cenang, masuk ke premis dan menyelam ke Tropical Rainforest dan River Ecosystem, Marine Ecosystem, dan kesukaan pengunjung, Sub-Antartic Ecosystem. Di sinilah tempatnya untuk melihat rockhopper dan penguin kaki hitam dengan lebih dekat di ‘penguin-arium’!
Teruja dengan paparan terumbu karang yang berwarna-warni serta kerang. Buka mata seluasnya untuk melihat ikan air tawar gergasi, kenali serangga di Invertebrate Section dan lihat belut belukar di Poisonous dan Venomous Section. Tak lengkaplah lawatan ke akuarium tanpa bertemu dengan ikan jerung dan ikan pari besar. Perjalanan ke Langkawi hanya akan sempurna kalau mama melawat Underwater World Langkawi. Dapatkan tiket masuk mama sekarang dengan harga yang rendah di sini, eksklusif dari Wonderfly khas untuk mama!
10) Entopia by Penang Butterfly Farm

Entopia adalah tempat di mana serangga tak dianggap sebagai binatang merangkak yang menyeramkan tapi makhluk yang menarik dengan enam (atau lebih) kaki. Berjalan ke Natureland, kubah gergasi yang menempatkan 15,000 rama-rama terbang bebas dari 60 spesis yang berbeza. Cuddle in The Cocoon, merupakan sebuah ruang dalaman yang membongkar rahsia metamorfosis si rama-rama. Bukan itu je, mama juga boleh belajar tentang cacing, kunang-kunang, kalajengking dan reptilia lain di sini.
Penuh dengan informasi, prop yang interaktif, latar belakang yang menarik untuk sesi bergambar dan cenderahati kreatif, Entopia by Penang Butterfly Farm memberikan keseronokan kepada keluarga tempat pembelajaran yang menyeronokkan untuk orang muda dan tua! Ia juga menjadi tempat yang wajib dilawati di Pulau Pinang. Jom beli tiket mama dengan harga eksklusif di Wonderfly sekarang!
Dengan 10 tempat yang luar biasa dimasukkan dalam senarai wajib pergi sebelum cuti akhir tahun berakhir, Mama Siti ingin menawarkan TAWARAN yang lebih menarik lagi! Gunakan kod-kod ini untuk PENJIMATAN EKSTRA sebelum mama check out!
Gunakan MERRY6 untuk mendapatkan tambahan 6% dari pembelian minimum RM100.
Gunakan SNOWY7 untuk mendapatkan tambahan 7% dari pembelian minimum sebanyak RM250.
Gunakan JOLLY8 untuk mendapatkan tambahan 8% dari pembelian minimum RM500.
Dapatkan pengesahan SEGERA selepas pembelian. E-tiket akan dihantar ke e-mel mama selepas pembayaran telah diterima oleh Wonderfly.
Mama ada masa untuk mencetak tiket? Tak! Gunakan e-tiket mama di pintu masuk untuk masuk. Bak kata anak mama, “easy peasy lemon squeezy”.
Untuk melihat lebih banyak destinasi untuk dikunjungi, check out Wonderfly sekarang!


Rambut Gugur Lepas Bersalin – Ikut Tips Ini!

Mama mesti pernah alami situasi macam ni kan? Rambut gugur lepas bersalin. Bukan sikit-sikit tapi banyak sampai kena kutip satu-satu dekat penutup lubang tandas. Apatah lagi kalau rambut mama memang jenis nipis, lagi rasa macam nak menangis tengok rambut sendiri.
Tapi, masalah rambut gugur dalam kalangan wanita memang perkara normal, malah ada kajian yang membuktikan kadar normal mahkota kita ni gugur  di antara 50 hingga 80 helai sehari. Tu baru sehari tau! Kalau dah berhari-hari gugur macam mana pula?

Keguguran rambut selepas bersalin adalah proses normal yang berlaku kerana tahap oestrogen yang menurun dalam badan wanita selepas melahirkan anak.  Pakar dermatologi, Dr. Hafsah Sazali
Perkara macam ni lah yang buatkan mama yang baru bersalin risau kan? Mama Siti faham sebab Mama Siti pun pernah berada di tempat mama. Dari rambut tebal sampai nipis jadinya disebabkan rambut gugur lepas bersalin. Macam-macam dah Mama Siti cuba dan ikhtiar. Dari tukar shampoo sampailah buat treatment. Akhirnya, Mama Siti cuba tips penjagaan rambut dari  Dr. Hafsah Sazali , seorang pakar dermatologi. Alhamdulillah menjadi!
Tips Penjagaan Rambut Gugur Lepas Bersalin
#1 Ubah Gaya Rambut

Boleh tanya hair stylist mama tentang fesyen rambut sesuai untuk rambut nipis. Rambut dipotong pendek juga boleh mengelakkan rambut tampak terlalu nipis, dan juga mudah diuruskan.
#2 Elakkan Sebarang Penggunaan Perapi
Elakkan jenis ‘conditioning shampoo’ atau ‘intensive conditioner’. Tapi kalau nak guna juga, boleh cuba guna conditioner di hujung rambut sahaja, berbanding dengan menyapu di seluruh kepala kerana penggunaan di seluruh rambut boleh menyebabkan rambut jadi ‘berat’ dan nampak lebih nipis.
Mungkin ada conditioner yang sesuai untuk ‘fine hair’ yang boleh dicuba. Selain itu, boleh juga volumising shampoo yang mungkin boleh membuat rambut kelihatan lebih tebal.
#3 Guna Mask Rawatan Rambut

Ha, jangan tak tahu rambut pun ada mask tau! Mask rambut ni bukannya mask yang macam mama letak kat muka tu. Mask rambut ni ialah vitamin yang diperlukan untuk rambut mama tumbuh dengan sihat dan lebat. Contohnya, produk rambut yang kaya dengan bahan-bahan seperti minyak burdock, vitamin A, vitamin E dan sebagainya.
#4 Amalkan Pemakanan Yang Sihat
Pemakanan juga memainkan peranan dalam menghasilkan rambut sihat dan mengelakannya dari gugur. Antara makanan yang elok untuk rambut ialah telur dan daging ayam, gandum, taugeh, buah-buahan segar, salmon, kunyit, jintan dan yang paling penting, minum air masak secukupnya!
Rambut Gugur Adalah Fenomena Biasa Selepas Bersalin
Keguguran rambut boleh terjadi selama beberapa bulan selepas bersalin. Selalunya pulih seperti biasa dalam masa setahun. Jika masalah ini tak beransur baik, jumpa doktor. Ada faktor-faktor lain yang boleh menyumbang kepada rambut menipis seperti kekurangan zat besi.

Mama pun kena jaga-jaga dengan ‘hair tourniquet’ di mana rambut terlilit di jari/bahagian badan lain bayi. Ada risiko perjalanan darah ke bahagian itu tersekat/ jangkitan kuman jika ada kecederaan di bahagian kulit. Leraikan dengan hati-hati. Kalau tak boleh juga, bawa ke emergency department.
Saya harap tips ini membantu. To all new mothers out there, look after yourself physically and mentally. Pada pendapat saya, suami berperanan penting mengurangkan tekanan para ibu yang baru melahirkan. Sama-samalah membantu dan memberi galakan kepada isteri anda!
Sumber: Dr. Hafsah Sazali, ummitiqah
BACA JUGA KENAPA RAMBUT GUGUR DENGAN TERUK SELEPAS MELAHIRKAN ANAK?
Seperti yang Dr. Hafsah cakap, keadaan ni sementara saja. Jadi jangan stres sangat. Karang meroyan pula. Kesian suami dan anak-anak. Kalau masalah dah kronik sangat, terus saja consult dengan doktor. Nak jaga rambut ni bukannya mudah, itu Mama Siti tahu. Tapi inshaAllah setiap masalah ada penyelesaiannya. Jadi, tak payah risau sangat ye mama!


Checklist: Nak Bawa Apa Bila Bercuti Ke Pulau Bersama Anak Kecil?

Bercuti Ke Pulau Bersama Anak Kecil
 Sorry, long post. Very long. Banyak yang bertanyakan okay tak pergi bercuti ke Pulau Mabul haritu.
1. Tak takut kena culik lanun ke?2. Selamat ke bawa anak kecil?
Soalan 1, jangan dan tak perlu risau sebabnya setiap resort ada polis marin yang jaga setiap masa.
Soalan 2, Alhamdulillah kami selamat pergi dan balik. Doa dan berkatalah yang baik-baik. Kena positive saja bila kita dekat laut.

Teringin untuk pergi melancong tetapi anak kecil mama membuatkan mama berfikir dua kali?
Nak Tahu Sesuatu Tak?
Anak bawah 4 tahun, kalau berenang haruslah menggunakan pelampung tangan dan pelampung bulat yang ada cawatnya tu. Tak tahu apa orang panggil. Inflatable float ring la kut kan? Kalau safety life jacket hanya pakai di atas boat. Di laut tak boleh sebab safety life jacket tu yang akan membahayakan anak kecil sebab masih tak pandai menampung badan sendiri.
Teknik pernafasan yang betul sewaktu dive ialah tarik nafas perut kembung ke depan dengan kiraan 4 dan hembus nafas perut kempis ke dalam dengan kiraan 8.
Sewaktu island hopping dan aktiviti snorkeling/dive, air mineral sangat diperlukan sebab nanti tekak rasa kering/perit sebab banyak tertelan air masin.
Cermin mata hitam/topi sila bawa sebab cuaca panas lagi-lagi di Pulau Sibuan, bahang dia tak boleh bincang. Tapi pulau tu yang paling cantik nak photoshoot.
Kalau mama dan papa dah merancang untuk lakukan sebarang aktiviti laut, ini barang-barang yang perlu mama siapkan sebagai persediaan awal.
Sebenarnya, sabun dilarang untuk dipakai sewaktu di pulau sebab kandungan dalam sabun tu boleh membunuh corals. Oleh sebab tu la, Pulau Sipadan (pulau yang mempunyai corals tercantik di dunia) melarang penggunaan sabun kalau nak dive dekat sana. Bayangkan, corals pun tak boleh hidup dengan kandungan kimia sintetik yang ada dalam sabun tau. Oleh itu, hati-hatilah dalam membuat pilihan produk penjagaan kulit korang.
Di resort, mereka tak sediakan lauk seafood, hanya ayam/daging/telur kerana menjaga sensitiviti diver. Golongan diver ni mostly cintakan hidupan dalam air. Jadi, mereka tak makan ikan. Jadi, bila kami nak makan seafood, kami beli dan minta chef tu masakkan untuk kami sekeluarga.
Untuk photography, aku suggest pakai baju yang warnanya merah, kuning, ungu dan biru yang terang sebab untuk efek kontra dalam air. Baru lawa gambar-gambar nanti. Satu lagi, kalau nak bawak drone, sila apply permit terlebih dahulu (seminggu sebelum) sebab kalau tak apply memang tak boleh terbangkan di kawasan taman marin tu. Jika ada yang didapati menerbangkan drone tanpa kebenaran, korang boleh ditahan atas kesalahan Peraturan 143 (Peraturan Penerbangan Awam 2016) dan juga boleh dikenakan tindakan mengikut Seksyen 206 (3) Peraturan Penerbangan Awam.
Okay, seterusnya jom aku share apa yang aku bawa:
Perancangan yang teliti dan persiapan yang rapi akan memastikan aktiviti melancong mama berjalan dengan lancar.
1. Pakaian
Material yang ringan, selesa dan ironless. Memudahkan korang sebenarnya tak perlu bawa beg berat-berat. Yang mana nak snorkeling guna t-shirt berlengan pendek. Sila bawa rash guard.
2. Back pack / Sling bag
Kalau boleh kalis air dan kasut bertutup untuk aktiviti hiking di Bohey Dulang. Sebab sewaktu hiking, tangan tak boleh pegang apa-apa. Semua simpan dalam beg. Siapa yang ada anak kecil, nak berhiking juga, boleh guna carrier atau ambil kain ikat untuk digendong.
3. First Aid Kit
Macam aku, aku bawak Thieves Bar Soap, Premium Starter Kit dan 2 Emotional Oils.
4. Thieves Bar Soap
Sebelum dan selepas ke laut, aku akan mandi dengan sabun ni. Apa yang menariknya, aku, anak dan ibu tak kena gigit jelly fish, yang lain semua kena gigit jelly fish. Jangan risau, kalau kena gigit, boleh sapu dengan oregano kalau ada untuk hilangkan rasa gatal mengenyam tu. Even muka aku tak sunburn menggelupas sebab aku cuci muka guna sabun ni juga. Sabun ni 100% organic dan infused with EO, inshaAllah tak harm corals.
Premium Starter Kit
Frankincense: sebelum aku sapu sunscreen, aku bubuh 1 drop frankincense dalam moisturizer. Satu lagi kalau rasa suhu badan mula tinggi, langkah paling mudah, boleh drop frankincense atas ubun-ubun kepala.
Peppermint: best sangat untuk atasi rasa ketidakstabilan diri sewaktu atas boat. Nama pun berombak kan…
DiGize: kitorang pakai untuk settlekan gelodak dalam perut selepas melantak makanan laut. Sana seafood murah gilaaaa! 2 ekor Lobster (saiz besar) dan 2 ekor ikan kerapu bara (saiz sederhana) RM180, 6 ekor Ketam (saiz sederhana) RM20, 3 ekor kerapu biasa (saiz besar) RM40.
Essential oil adalah sejenis minyak beraroma yang sering digunakan untuk merawat sakit kepala dan masalah sunburn.
PanAway + Copaiba: aku guna waktu urut laki aku bila dia balik dari dive.
Lemon + Thieves: aku guna 3 drop each waktu basuh baju dekat dobi.
R.C. Essential Oil: bila kau banyak minum air laut, tekak rasa tak selesa, sila guna RC ni, memang banyak membantu. Jangan biarkan, kang tak puas kau nak makan seafood sebab tekak kau tak clear.
Thieves Hand Sanitizer
Dua Emotional Oils
Valor bagi bertenang dan rasa confident nak berenang. Sebelum masuk air kemain ibu aku fikir takut lemas la takut ada jaws la. Bila dah masuk, masing-masing lupa daratan taknak naik boat tak nak balik resort.
Palo Santo pulak aku mixed dengan Frankincense sewaktu sampai hotel untuk keselesaan di waktu malam.
 Sumber: Madihah Roshdy
BACA JUGA 5 BARANG YANG WAJIB ADA DALAM ‘CHILD SAFETY KIT’ SI MANJA MAMA
Pesan Mama Siti:
Dah ready dengan persediaan barang-barang ni? Kalau dah,  beri peluang untuk anak-anak teroka dunia baru. Jangan banyak sangat ‘Jangan’. Mama dan anak boleh sama-sama belajar. Buka mata dan minda bersama-sama. InshaAllah, ia akan menjadi percutian yang berbaloi dan bermakna.


10 Kedai Buku Kanak-Kanak Preloved Yang Mama Wajib Singgah

Habis buku-buku kat rumah ni anak-anak baca. Nampaknya kena tambah buku baru ni.
Baiklah, persoalannya sekarang, NAK BELI KAT MANAAAA????

 Rak buku dan himpunan buku buku di dalam sebuah rumah amat membantu membentuk sikap membaca di kalangan ahli keluarga.
Buku kanak-kanak sekarang pun mahal tau. Kalau yang dari luar negara tu, mahu harganya mencecah puluhan ringgit.  Nak tunggu Big Bad Wolf, lambat lagi. Tapi kalau yang preloved pun ok, asalkan condition dia elok.
Jadi, apa kata Mama Siti bawa para ibu sekalian singgah beberapa ‘port’ terbaik untuk beli buku kanak-kanak terpakai atau preloved ni. Mama jangan pandang sebelah mata terhadap buku second hand ni. Walaupun second hand, bukunya elok dan kebanyakannya pula jenis yang diimport dan berkualiti. Harga dia? Murah dan memang takkan terkeluar dari bajet mama. Memang berbaloi kalau nak borong banyak-banyak!
10 ‘Port’ Buku Kanak-Kanak Terpakai Yang Murah & Berkualiti Di Malaysia
1. My Children’s Book
Istimewanya My Children’s Books ni sebab ia mempunyai koleksi buku terpakai yang sangat banyak dan dikatalogkan dengan begitu teratur melalui laman web mereka. Mama boleh pilih dari kategori usia anak, penulis, jenis board book, paperback dan sebagainya.
Kalau pening sangat nak pilih, isi saja kata kunci dan buku-buku akan dipilih mengikut kata kunci tersebut. (Contohnya nak cari buku ‘truck’, boleh terus taipkan ‘truck’.)
Mereka juga kerap mengiklankan buku-buku terpilih melalui Facebook page mereka dari semasa ke semasa.
Ha, kalau mama nak tahu mama boleh dapatkan buku dengan harga serendah RM4 dan free postage di seluruh Semenanjung Malaysia bagi pembelian melebihi RM100. Wah!
Facebook: My Children’s Books
Laman Web: https://www.childrensbooks.my/
Lokasi: 7-2 Jalan Dato Haji 1, Taman Tan Yew Lai, 58200 Kuala Lumpur.
2. Galaxi Buku Kanak-Kanak Terpakai

Satu lagi port yang best dan sangat berbaloi untuk beli buku kanak-kanak preloved yang berkualiti adalah di Facebook page Galaxi Buku Kanak-kanak Terpakai atau Little Book Fiesta.
Macam-macam jenis buku ada, daripada bayi sampailah remaja. Mama boleh rambang mata tau!
Yang paling best, kalau mama nak let go buku anak mama yang masih elok lagi, datanglah sini. Mereka ada tawarkan perkhidmatan membeli buku-buku yang mama nak let go tu.
Facebook: Galaxi Buku Kanak-kanak Terpakai / Little Book Fiesta
Lokasi: 22A-2 Ken Rimba Commercial Centre, Jalan Lengkuas C 16/C, Ken Rimba, 40200 Shah Alam.
3. Ernest Reading Corner
Mendapat rating 5/5 di Facebook page mereka, Ernest Reading Corner merupakan antara satu lagi tempat yang ibu-ibu boleh melabur untuk mendapatkan buku terpakai yang berkualiti dengan harga yang murah.
Ada pelbagai pilihan buku kanak-kanak jenis bergambar, aktiviti, board books dan sebagainya.
Facebook: Ernest Reading Corner
4. Little Jannah Book Store
Untuk orang-orang Melaka yang susah nak cari buku preloved kanak-kanak ni, ha Mama Siti  nak share satu ‘lubuk’ baik punya untuk dapatkan buku preloved kanak-kanak iaitu di Little Jannah Book Store.
Yalah, kadang-kadang nak beli banyak terus, fikir postage fee pula mahal. Tapi tak apa sebab mereka menawarkan perkhidmatan cash on delivery secara terus di Bukit Katil.
Mereka juga akan update bila ada buku terbaru. Nak buat pembelian mengikut kilo pun boleh. Nama pun Little Jannah. Syurga buku kecil ni pasti akan buatkan anak mama riang sentiasa!
5. Yazminz Book Corner

Tadi orang Melaka, sekarang orang Sarawak pula, terutamanya orang Miri, ada banyak pilihan buku preloved kanak-kanak yang berkualiti yang boleh didapatkan melalui Yazminz Book Corner.
Seperti yang kita tahu, postage fee dari Semenanjung ni mahalnya ya ampun. Kalau nak yang murah, mungkin ambil masa sikit. So, boleh follow Facebook Yasmin Ruth atau Yazminz Book Corner untuk pembelian. Penghantaran pun cepat!
Facebook: Yazminz Book Corner / Yasmin Ruth
6. Happy Dazanak
Di KL banyak, di Melaka ada, Sarawak pun ada. Eh, Happy Dazanak ada kat Sabah juga tau!
Kedai buku yang berpusat di Penampang, Sabah menjual buku kanak-kanak terpakai / preloved dari Australia.
Mama boleh dapatkan pelbagai jenis buku di sini dengan harga yang mampu milik. Yang pasti, dapat jimat postage. Senanglah orang Sabah nak beli online lepas ni kan?
Ha, tunggu apa lagi, follow lah FB mereka untuk update terbaru!
Facebook: Happy Dazanak
7. Nafeesastorytime
Banyak juga koleksi buku kanak-kanak yang murah (serendah RM1), ada yang rare dan limited edition di nafeesastorytime.
Ini link FB Page mereka.
Facebook: nafeesastorytime
IG: nafeesastorytime
Beberapa lagi page yang aktif dan selalu update koleksi buku preloved kanak-kanak yang menarik adalah seperti di bawah:
8. Little BanJawa
9. Jolly Preloved Books Group
10. Little Rainbow Bookstore
Selain di page ini, mama boleh juga join group Facebook seperti:
Preloved Books MalaysiaSecond Hand Books Malaysia
Tak Rugi Tambah Koleksi
Rancang pembelian mama, samada mama membeli secara online ataupun dari kedai buku fizikal, jadilah pembeli bijak!
Mama tak perlu risau beli buku-buku preloved ni sebab kebanyakannya tetap berkualiti. Malah, ada yang nampak baru lagi sebab ia dijaga dengan rapi.
Budak-budak ni, bila ada banyak pilihan, barulah semangat nak membaca. Lagi bagus kalau ibu ayah turun padang, join anak membaca. Confirm anak tak cepat boring, dan tak adalah asyik nak main gajet kan?
Banyak lagi sebenarnya kedai atau page yang jual buku kanak-kanak terpakai di Malaysia.
Kalau ada yang tahu dekat mana lagi, jomlah kongsi dengan Mama Siti. Mesti ramai nak serbu!
Sumber: SirapLimau
BACA JUGA JADIKAN MEMBACA HOBI ANAK ANDA
Pesan Mama Siti:
Buat mama yang nak save bajet atau tak mampu beli buku-buku import yang mahal-mahal ni, ha mai la singgah sebentar di kedai buku yang Mama Siti listkan ni. Beli saja buku kat sini. Kalau bukunya elok, apa salahnya kita beli kat sinikan? Ilmu yang anak mama terima tetap sama, baca buku baru ataupun lama. Yang penting sikap membaca tu mesti ada, betul tak?


Elak Tersilap Dos! Tips Beri Ubat Kepada Kanak-Kanak

Coretan Mama Siti kali ni akan membincangkan tips efektif daripada Encik Fahmi Hasan untuk beri ubat pada si manja mama mengikut dos yang betul. Tapi, sebelum tu Mama Siti nak tanya, macam mana mama bagi ubat pada anak mama? Ha, cuba ingat balik waktu mama mengalami kesukaran masa anak mama sakit dulu.
Bila si kecil sakit, benda yang paling susah untuk kita hadapi mestilah time sesi makan ubat. Perit betul melalui sesi tersebut. Nak buat macam mana, kalau yang betul-betul degil tu, sampai terpaksa pegang tangan dan kaki semata-mata nak makan ubat. Ada juga yang jenis makan ubat sikit-sikit. Ada pula yang telan sikit saja dah muntah. Terpaksa lah mama ambil dos lain.
Tapi sebenarnya penting untuk kanak-kanak dapat dos yang tepat. Tapi kalau terlebih dos boleh membahayakan. Kurang dos pula buat ubat tidak berkesan.  Mama nak tahu alat apa yang patut digunakan untuk beri ubat kepada anak?
1- Picagari (syringe)
Sesuai untuk beri ubat kepada kanak-kanak sejak dari bayi. Ia ada senggatan untuk ukur dos dengan tepat. Pastikan nombor di senggatan tu jelas kelihatan.  Pancut ubat dengan perlahan dan terkawal ke arah dalam pipi untuk elakkan bayi tersedak.

Cari picagari yang sesuai dengan anak seperti plastik, saiz kecil dan ada muncung.

2- Penitis (dropper)
Alat ini juga sesuai untuk bayi. Konsepnya sama dengan picagari. Ada senggatan untuk mengukur dos.  Biasanya satu picitan dropper sudah dibuat untuk mengukur satu dos. Tapi semak dahulu jumlah dos sebelum beri kepada bayi/anak.
Penggunaan penitis dapat mengurangkan rasa ubat sekiranya ubat dipancutkan ke arah dalam pipi ataupun bawah lidah.
3- Dosage Cup (bekas pengukur)
Sesuai untuk kanak-kanak yang sudah boleh minum dari cawan. Ia boleh ukur ubat dengan jumlah yang lebih besar.  Senggatan di dosage cup mungkin tunjuk isipadu dalam ml atau mengikut ukuran sudu.
Bekas pengukur digunakan untuk kanak-kanak yang sudah boleh minum menggunakan bekas.
4- Sudu
 Yang terakhir dan paling biasa digunakan adalah sudu. Guna sudu mudah, tapi ada risiko dos kurang tepat.  Sukatan untuk sudu:
1 sudu besar = 15 ml 1/2 sudu besar = 7.5 ml 1 sudu teh = 5 ml 1/2 sudu teh = 2.5 ml
Penggunaan sudu akan menyebabkan sukatan untuk ubat cecair tidak tepat dan akan menyebabkan kesukaran menentukan dos.
 Pemilihan alat pendosan yang betul dapat memastikan ubat diberi dalam dos yang tepat. Selain itu, ia akan memudahkan proses pemberian ubat dan mengurangkan risiko ubat tertumpah sewaktu ubat diberikan. Keliru tentang ubat? Tanya saja ahli farmasi. Mereka mesti boleh tolong!
Sumber: Fahmi Hassan
BACA JUGA CARA BERI SI KECIL UBAT PUNGGUNG, UBAT SAPU ATAU UBAT TITIS
Pesan Mama Siti:
 Jadi, pilihlah alat yang sesuai mengikut umur anak mama dan yang paling penting, mama perlu peka dengan dos yang disarankan. Jangan ikut suka hati saja dan jangan pula memaksa! Rumah boleh jadi macam kapal pecah kalau anak mama menberontak tak nak makan ubat.


India Bakal Keluarkan Alat Kontraseptif Pertama Buat Kaum Adam?

Kalau kita cakap tentang alat kontraseptif  untuk merancang kehamilan saja, terus mata kita melihat ke arah waita. Yalah, yang merancang kehamilan ni biasanya wanita. Dengan pil perancangnya, oemasangan implan, suntikan dan juga IUD.
Kalau lelaki pula, kondom lah jawabnya atau yang lebih canggih sedikit, jalani pembedahan vasektomi untuk astikan tak terjadinya kehamilan yang tak dirancang. Selain daripada dua kaedah ni, masih belum ada lagi produk atau kaedah perancang yang dibuat untuk kaum lelaki dalam usaha menjarakkan kehamilan isteri.

Bagi kaum lelaki, hanya ada beberapa kaedah yang digunakan bagi merancang keluarga, antaranya menggunakan kaedah ‘semula jadi’ ataupun vasektomi.
Namun, dalam sebuah laporan terkini menerusi The Hindustan Times, The Indian Council for Medical Research telah berjaya menghasilkan sebuah alat kontraseptif khas buat kaum lelaki dengan kadar keberkesanan sebanyak 97.3% tanpa sebarang kesan sampingan.
Difahamkan, selepas suntikan diambil, takkan ada risiko pada kesihatan dilaporkan sehingga lebih enam bulan, jika ada pun ianya cumalah sementara dan akan berakhir dalam tempoh masa lebih kurang sebulan.
Alat Kontraseptif Lelaki Yang Pertama Di Dunia
 Dihasilkan oleh seorang jurutera bio-perubatan, Dr Sujoy Guha dari IIT Kharagpur, ubat suntikan yang digelar sebagai RISUG (Reversible Inhibition of Sperm Under Guidance) ni telah menjalani ujian klinikal sejak 1980-an lagi dan ia akhirnya dibenarkan memasuki pasaran.
RISUG memerlukan seseorang lelaki disuntik dengan sejenis polimer masuk ke dalam vas deferens, iaitu satu tiub yang membawa sperma dari testikel.
Alat kontraseptif ini berfungsi melalui suntikan pada bahagian vas deferens, iaitu tiub mengandungi sperma berdekatan dengan organ testikel.
 Suntikan sejenis polimer itu akan menyekat sperma dari meninggalkan testis, dengan satu suntikan lagi boleh dilakukan untuk menterbalikkan proses tersebut.
Berkesan Mencegah Kehamilan Sehingga 13 Tahun
Menurut pengkaji, suntikan ini berkesan selama 13 tahun. Hmm… tak lama sangat ke? Apa jadi lepas 13 tahun? Selepas tempoh yang ini berakhir, individu tersebut akan mendapatkan semula ‘kesuburannya’.
Tapi kalau difikirkan semula, kira sesuaila suntikan ini dengan fungsinya kerana ia direka khas sebagai alternatif bagi pembedahan vasektomi.
Prosedur vasektomi merupakan kaedah kontrasepsi kekal yang boleh dilakukan oleh para suami.
Suntikan perancang pertama di dunia untuk lelaki ini dianggarkan akan mendapat kelulusan dalam tempoh 6 bulan sebelum dikilangkan, kata VG Somani, Drug Controller General of India.
Kaedah Kontraseptif Semakin Popular Di Kalangan Lelaki
Mesti ramai yang merasakan prosedur ini ‘mengarut’ dan ‘mustahil’. Yalah, suntikan pada alat sulit kan siapa saja yang tak musykil? Tapi jangan terkejut, sebab dah ramai sangat yang menunjukkan minat untuk mendapatkannya atas pelbagai faktor, seperti yang pernah dilaporkan dalam sebuah kajian menerusi The Independent.
Menurut IFLScience, 1/3 warga Britain sanggup menggunakan kaedah kontraseptif, di mana kadar ini meningkat hingga 40% di kalangan lelaki yang berusia 25 hingga 49 tahun.
Menurut laporan The Hindustan Times lagi, kaedah ini dijangka bakal mendapat perhatian seluruh dunia kerana prosedur ianya dikatakan ‘less invasive‘ berbanding vasektomi.
Suntikan perancang yang biasa hanya untuk wanita, sekarang sudah dikeluarkan untuk kaum lelaki pula.
Apa Kata Anda?
Hmmm… macam menarik kan? Selalunya perempuan saja yang merisik suntikan perancang ni. Sekarang lelaki pun boleh. Lama pula tu tempoh masanya.
Apa pendapat papa pula? Nak beli ke?
Sumber: SirapLimau
BACA JUGA NAK PLAN FAMILY MESTI KENA TAHU TENTANG SUNTIKAN PERANCANG DULU!
Pesan Mama Siti:
Mama Siti nak tahu juga apa pendapat papa dan mama tentang hal ni. Produk baru ni, papa ada ura-ura nak mencuba ke? Atau masih lagi mahu menimang anak yang seterusnya? Kalau yang merancang, boleh cuba. Tapi, kalau papa dan mama masih lagi mahukan anak, apa salahnya kan? Anak kan pengikat kasih dan pemberi rezeki.


Daripada Kesihatan Mental kepada Fizikal, Ini Merupakan Manfaat Kesihatan Yang Berkaitan dengan Probiotik

Tahukah anda, probiotik telah membentuk sebahagian daripada diet yang sering diamalkan masyarakat Asia sejak berabad lamanya? Probiotik yang berasal daripada dua perkataan Latin, “pro” – untuk, dan “biotik” – hidup. Bukan seperti bakteria biasa, probiotik merupakan bakteria baik yang wujud di saluran penghadaman dalam badan kita. Terdapat pelbagai manfaat yang badan kita boleh dapat melalui bakteria probiotik ini.

Bifidobacterium (mengandungi lactic acid dan acetic acid), yang kebiasaannya ada di usus kita, membantu dalam penghadaman dan menukar laktosa dalam makanan seperti susu, yogurt, krim, dan mentega menjadi lactic acid. Lactic acid pula membantu menghalang pertumbuhan bakteria yang berbahaya dalam usus kita.
Namun begitu, keseimbangan bakteria dalam tubuh badan kita boleh terganggu akibat makanan yang dijamah. Sebagai contoh, antibiotik atau makanan yang telah berubah warna atau rasanya, akan menghasilkan bakteria berbahaya yang berpotensi menyebabkan keradangan atau mendatangkan penyakit seperti cirit-birit. Keadaan akan menjadi lebih teruk sekiranya gejala-gejala ini kerap berlaku. Anda berisiko untuk mendapat penyakit-penyakit kronik seperti keradangan yang serius di perut, kardiovaskular, metabolik dan alahan (seperti asma). Sebab tu penting untuk anda sekeluarga sentiasa menjaga keseimbangan probiotik di bahagian usus untuk mengelakkan daripada dijangkiti penyakit-penyakit tersebut.
Apabila kita mengambil probiotik, ia membantu melancarkan sistem penghadaman dan kesihatan kita. Probiotik akan menentang organisme berbahaya dalam usus untuk mengurangkan risiko jangkitan, mengawal tindak balas sistem imun memerangi keradangan dan jangkitan, dan seterusnya meningkatkan lapisan usus yang bertindak sebagai penghalang kepada toksin dan organisma yang lain. Proses ini berlaku dalam sebuah sistem kompleks isyarat biokimia antara usus kita dan sel-sel hidup yang lain.
Sekarang Mama sudah tahu betapa pentingnya untuk menjaga kesihatan usus kita. Berikut merupakan manfaat kesihatan lain yang anda bakal peroleh apabila anda mengambil probiotik secara teratur.
Membantu dalam kesihatan mental.
Eh, betul ke? Mungkin ini pertama kali anda mendengarnya, namun dalam satu kajian, memahami microbiome dapat membantu para doktor memahami keradangan yang dapat mengurangkan fungsi otak. Dalam pada itu, beberapa kajian yang lain juga menunjukkan terdapat hubungan antara kesihatan usus, mikrobiotik dan kesihatan mental kita seperti kebimbangan, kemurungan, gangguan bipolar dan skizofrenia. Para saintis juga sedang melakukan kajian untuk melihat samada probiotik dapat mengurangkan simptom autisme dalam kanak-kanak. Kajian mikrobial hubungan antara usus dan otak juga telah menunjukkan bahawa usus yang sihat membantu dalam sesetengah gangguan mood dan juga berpotensi untuk mengurangkan manic attack bagi mereka yang mengalami gangguan bipolar.
Memperbaiki kesihatan usus.
Mengamalkan pengambilan probiotik dalam pemakanan juga dapat merangsang bakteria baik yang sedia ada di dalam badan. Cuba bayangkan terdapat satu bakteria baik sebagai booster untuk kesihatan usus anda. Pasti anda akan berasa lebih selesa dan mudah untuk menjalankan aktiviti harian.
Melegakan cirit-birit.
Probiotik membantu mengembalikan keseimbangan bakteria dalam usus anda. Oleh kerana terdapat banyak faktor yang menyebabkan cirit-birit,  Bifidobacterium Longum membantu mengurangkan tempoh penyakit tersebut. Dalam pada itu, kajian juga mendapati bahawa probiotik dapat membantu usus anda melawan patogen yang tidak diingini dan memastikan nutrien yang diambil dapat diserap dengan betul.
Jantung yang sihat.
Menurut Johns Hopkins Medicine, makan makanan yang mengandungi probiotik dapat membantu anda mendapatkan tekanan darah yang lebih sihat. Sebagai contoh, yogurt yang mengandungi bakteria precursors yang digunakan untuk menghasilkan satu bahan kimia khas, yang kemudiannya diserap oleh badan. Bahan kimia tersebut yang berpotensi menurunkan tekanan darah. Prebiotik yang terdapat dalam makanan yang mengandungi serat seperti bawang putih, pasta, dan ubi keledek juga memberi manfaat kepada bakteria lain untuk memberi kesan yang sama pada badan kita.
Mengurangkan masalah kulit.
Probiotik juga dapat mengurangkan beberapa masalah kulit seperti ekzema.
Yogurt Probiotik – BeFine
Yogurt probiotik BeFine merupakan sumber probiotik yang ideal dalam menjaga kesihatan usus anda sekeluarga. BeFine boleh didapati dalam bentuk yogurt atau minuman, dan didatangi dalam beberapa perisa – yogurt (original atau buah markisa) dan minuman (original, buah markisa, mulberi atau perisa strawberi).

Dikilangkan mengikut piawaian Jepun yang ketat, produk BeFine mengandungi Bifidobacterium (salah satu strain probiotik yang terbukti secara klinikal dan disahkan di Jepun) dan kombinasi bakteria terpilih yang sesuai dengan gaya hidup anda. Minuman Yogurt BeFine mengandungi 0% lemak, 0% kolesterol, manakala Yogurt BeFine diformulasikan dengan rendah lemak, dua kali kurang gula berbanding minuman yang lain dan kedua-duanya tidak mengandungi pewarna tambahan.

Kesihatan badan anda adalah tanggungjawab anda. Buat pilihan yang bijak dan ambil pemakanan seimbang serta secara sederhana. Dapatkan probiotik terbaik untuk anda sekeluarga, BeFine, di mana-mana cawangan Giant, AEON, MyDin, Aeon Big, The Store, MyNews, Econsave, TF Value, Billion, Tunas Manja, Nirwana, Jaya Grocer dan lain-lain berhampiran anda hari ini.
Artikel ini diolah daripada Motherhood.com.my.


Hati-Hati Kalau Mama Selalu Bawa Anak Ke Taman!

Ha, mama selalu ke bawa anak ke taman permainan? Petang-petang saja kalau tak ada aktiviti nak dibuat terus bawa anak jalan-jalan di taman. Main buaian, gelongsor, jongkang-jongket, palang besi dan sebagainya. Dah puas main, mama dan papa belanja pula anak makan aiskrim. Itulah rutin bila pergi taman permainan kan?
Tapi mama perasan tak bila mama bawa anak mama ke taman tu, barulah mama tahu dah lama rupanya mama tinggal di sana. Cat peralatan di taman pun dah mula luntur dan usang. Ada setengah tu sampai cat dah boleh dikikis dengan jari saja. Ha, yang ni mama kena hati-hati! Jangan biarkan anak mama tergigit, terjilat atau makan serpihan cat tersebut.

Kanak-kanak yang memang dikenali dengan tabiat semula jadi mereka yang aktif dan sifat ingin tahu amat mudah terdedah kepada kandungan plumbum tinggi.

Plumbum Tersembunyi Di Dalam Cat
Sebab cat yang digunakan di sesetengah taman permainan didapati mengandungi kandungan plumbum yang sangat tinggi, lebih jauh dari paras selamat yang dibenarkan.
Tak percaya? Pada 24 Oktober yang lepas, di sekitar kawasan utara, peralatan permainan di taman permainan awam telah dikesan mengandungi plumbum pada paras berbahaya pada kadar melebihi 90 bahagian persejuta (bps).
Presiden Persatuan Pengguna Pulau Pinang (CAP), Mohideen Abdul Kader berkata, hasil tinjauan mendapati 13 dari 17 peralatan taman permainan mengandungi plumbum pada kadar tinggi.
CAP mengesan peralatan bersalut plumbum di taman permainan sekitar Pulau Pinang dan Kedah dengan menggunakan alat penganalisis kimia, X-Ray Fluorescence (XRF).
Risiko Keracunan Guna Peralatan Permainan
Menurutnya, 11 peralatan yang dicat berplumbum di taman permainan sekitar kawasan ini didapati mengandungi plumbum melebihi 10,000 bps sekaligus mendedahkan risiko keracunan kepada kanak-kanak.
“CAP mengesan peralatan bersalut plumbum di taman permainan sekitar Pulau Pinang dan Kedah dengan menggunakan alat penganalisis kimia, X-Ray Fluorescence (XRF) dan mendapati aras plumbum yang tinggi pada peralatan permainan luar rumah.”Mohideen Abdul Kader, Presiden Persatuan Pengguna Pulau Pinang (CAP)
Beliau berkata lagi bahawa, cat berplumbum itu akan rosak dalam tempoh masa tertentu disebabkan penggunaan yang berulangkali selain pendedahan kepada cahaya matahari dan hujan. Ini yang akan menyebabkan cat itu mengelupas dan masuk ke dalam habuk dan tanah. Kemudian ia akan masuk ke dalam badan anak-anak mama yang suka sangat masukkan tangan ke dalam mulut ni.
Kanak-kanak mudah terdedah kepada plumbum apabila bahagian permukaan yang bercat menggelupas selepas beberapa lama dan plumbum yang dibebaskan ke udara pula menjadi debu cat.
Bimbang dengan perkara ini, CAP menggesa tindakan segera diambil bagi melarang penjualan dan penggunaan cat berplumbum terutama untuk produk yang mendedahkan kanak-kanak kepada pencemaran plumbum. CAP juga telah membentuk undang-undang untuk menyingkirkan plumbum dalam cat.
Kesan Keracunan Plumbum Kepada Kanak-Kanak
Plumbum ni merupakan bahan toksik yang mudah terkumpul dan mampu menjejaskan beberapa sistem tubuh kanak-kanak yang terdedah kepadanya. Antaranya:
 Menjejaskan perkembangan otak Masalah pertuturan dan pendengaran Masalah pembelajaran Kadar kesuburan menurunKegagalan ginjalMasalah kardiovaskular
Banyaknya! Takut kan? Sebab tu lah mama kena teliti sikit bab-bab sebegini. Bukan setakat lepas keluar tandas saja kena cuci tangan, lepas bermain di taman pun, mama kena wajibkan anak mama untuk cuci tangan sebelum makan. Barulah tak memudaratkan diri.
Sumber: Public Health Malaysia, Sinar Harian
BACA JUGA SI KECIL LAMBAT BERCAKAP?
Pesan Mama Siti:
 Sebagai mama dan papa, menjadi satu tanggungjawab bagi anda berdua untuk sentiasa pastikan keselamatan si manja terjamin. Bukan setakat nak bermain buaian, gelongsor saja kita perhatikan, Tangan yang memegang tu pun kita kena sentiasa awasi.  Jangan luka yang mata kita nampak saja, kita ambil perhatian. Yang tak nampak pun kita kena sentiasa ambil peduli.